Itävallan varaliittokansleri Strache: "Turvapaikkakriisi voi olla Merkelin poliittisen uran loppu"\nItävallan varaliittokansleri Strache: ”Turvapaikkakriisi voi olla Merkelin poliittisen uran loppu”\nItävallan varaliittokansleri pitää mahdollisena, että Saksan liittokansleri Angela Merkel saattaa joutua luopumaan asemastaan Saksassa puhjenneen turvapaikkajärjestelmää koskevan kriisin vuoksi.\nÖsterreich-lehden mukaan Itävallan varaliittokansleri Heinz-Christian Strache (FPÖ) pitää täysin mahdollisena, että Saksassa puhjennut poliittinen kriisi turvapaikkajärjestelmän uudistuksesta saattaa merkitä Saksan liittokansleri Angela Merkelin poliittisen uran loppua.\nStrache luonnehtii Merkelin tähänastista pakolaispolitiikkaa ”erittäin, erittäin vastuuttomaksi”. Yhä useammat eurooppalaiset ovatkin asettumassa samalle kannalle Strachen kanssa.\nVaraliittokansleri sanoo ymmärtävänsä täysin Saksan sisäministeri Horst Seehoferia (CSU), joka haluaa käännyttää toisissa EU-maissa rekisteröidyt turvapaikanhakijat jo maan rajalla. Strachen mukaan Euroopan unionissa on korkea aika lopettaa ”vääränlainen turvapaikkapolitiikka”.\nJos Saksa aloittaa käännytykset rajoillaan, Itävalta on Strachen mukaan pakotettu toimimaan samoin. Hänen mukaansa käytäntö laajenisi dominoefektin lailla myös muihin EU-maihin, ja tämä puolestaan pakottaisi EU:n ryhtymään toimiin ulkorajavalvonnan parantamiseksi ja perustamaan vastaanottokeskuksia EU:n alueen ulkopuolelle.\nItävalta on valmistautunut siirtolaisvyöryä varten\nKansalainen kertoi kesäkuun alussa, että Itävalta on valmistautumassa Balkanilta suuntautuvaa siirtolaisvyöryä varten.\nSisäministeri Herbert Kickl (FPÖ) kertoi tuolloin, että maan tulee näyttää olevansa tosissaan, ja hänen mukaansa tilanne ei millään lailla parane, jos laittomat siirtolaiset päästetään esteettä sisään.\nTagitAngela Merkel EU Euroopan Unioni Heinz Christian Strache Horst Seehofer itävalta laittomat siirtolaiset pakolaiset Saksa siirtolaiset turvapaikanhakijat


Pelaamismotivaatiot: Miksi digitaalisia pelejä pelataan? - Pelikasvatus.fi\nTerhi Mustonen ja Helmi Korhonen\nPelikasvattajan käsikirja 2 10.11.2018 Lukuaika 9 minuuttia\nJaa Facebookissa Jaa Twitterissä Pinterest LinkedIn Tumblr Sähköposti\nMotivaatio on tärkeää ihmisen kaikelle tavoitteelliselle toiminnalle. Motivaation syntymiseen ja pysyvyyteen puolestaan vaikuttavat erilaiset ulkoiset ja sisäiset palkinnot. Digitaaliselle pelaamiselle ominaista on se, että pelit vetävät ihmisiä puoleensa, innostavat omien taitojen kehittämiseen ja houkuttavat palaamaan tietyn pelin pariin yhä uudestaan ja uudestaan. Hyvin suunniteltu digitaalinen peli tarjoaa pelaajalle palkitsevia ja innostavia toimintaympäristöjä, joiden avulla häntä voidaan kannustaa niin kehittämään taitojaan ja etenemään pelin sisällä kuin myös esimerkiksi liikkumaan tai oppimaan uutta.\nDigitaalisen pelaamisen vetovoimaa ja sen syitä voidaan tarkastella sekä pelien ominaisuuksien että pelaajan ominaisuuksien näkökulmista:\nMillaiset ominaisuudet lisäävät pelin kiinnostavuutta ja koukuttavuutta?\nMiksi eri ihmisiä viehättävät ominaisuuksiltaan erilaiset pelit?\nTässä artikkelissa keskitymme pelaamisen yksilöllisiin merkityksiin kuvaamalla pelaamismotivaatioiden selitysmalleja.\nMikä tekee Fortnitesta niin suositun?\nMiksi perheen nuori istuu pikkutunneille asti koneella?\nMiten pelaamista voisi hyödyntää oppimisen tukena?\nPelien ja pelimekaniikkojen suunnittelussa pyritään lisäämään pelaamisen palkitsevuutta ja tekemään siitä mahdollisimman hauskaa ja kiinnostavaa . Samalla vähennetään pelaamisen lopettamiseen johtavaa turhautumista. Pelaajia motivoidaan erilaisilla palkinnoilla, joista osa vaatii pitkäjänteistä pelaamista ja osa taas on saavutettavissa välittömästi. Palkinnot voivat liittyä esimerkiksi pisteisiin, läpäistyihin tasoihin tai tulostaulukoihin, mutta yhtä hyvin myös tarinan kehittymiseen tai pelin nopeaan omaksuttavuuteen ja etenemiseen.\nPelaamisen houkuttavuutta lisää voimakkaasti pelien sisältämä epäsäännöllinen palkitseminen. Epäsäännöllisellä palkitsemisella tarkoitetaan sitä, että pelaajaa ei palkita toiminnastaan pelissä jokaisen yrityksen jälkeen vaan ajoittain, tietyn todennäköisyyden mukaisesti. Hyvä esimerkki epäsäännöllisestä palkitsemisesta on digitaalisissa peleissä yleistyneet yllätyslaatikot eli loot boxit, joiden sisällön arvo pelaajalle vaihtelee ennakoimattomasti. Epäsäännöllinen palkitseminen luo pelaajalle tunteen siitä, että seuraavan palkinnon voi saavuttaa hetkenä minä hyvänsä. Palkinnon ennakoimattomuus pitää motivaatiota yllä, toisin kuin jatkuva tai liian harva pelaajan palkitseminen, jotka yhdistetään liian helppoon tai haastavaan vaikeustasoon.\nVaikka pelaajan motivaatioon vaikutetaan pelisuunnittelulla, on kokemus pelistä aina yksilöllinen: Mikä tekee pelaamisesta juuri minulle kiinnostavaa? Miksi minua kiehtovat juuri tietyn tyyppiset pelit? Pelaamismotivaatioilla viitataan juuri siihen, millaiset henkilökohtaiset tekijät ohjaavat pelaajan käyttäytymistä. Vastaavasti pelaamismotivaatiomalleilla pyritään kuvaamaan sitä, mikä saa erilaiset ihmiset innostumaan pelaamisesta. Motivaatioita on lähestytty muun muassa tarkastelemalla eri pelilajityyppien kiinnostavuutta.\nPelaamismotivaatioita voidaan kuvata lukuisilla eri tavoilla. Kolmea hyvin erilaista lähestymistapaa edustavat pelaajatyypittelyt , pelaamismentaliteetit  sekä pelaaminen itsensä toteuttamisen välineenä [4,5].\nPelaajatyypittelyt ovat vanhin tapa kuvata yksilöllisiä eroja suhteessa pelaamiseen. Richard Bartle jaotteli 1990-luvulla varhaisten verkkoroolipelien pelaajat neljään luokkaan pelityylin perusteella: Herttoihin, Risteihin, Ruutuihin ja Patoihin [2; Kuvio 1] . Näiden pelikorttimaiden mukaan nimettyjen pelaajatyyppien ajateltiin edustavan erilaisia ja luonteeltaan pysyviä tapoja pelata. Sosiaaliset Hertat nähtiin yhteisöllisinä pelaajina, joita motivoi yhdessä toimiminen ja vuorovaikutus muiden kanssa. Kilpailulliset Ristit puolestaan nauttivat muiden päihittämisestä ja heille pelaaminen oli kuin urheilua tai metsästystä. Haasteista nauttivat Ruudut kokivat pelaamisen tapana saada ja ratkoa älyllisiä tehtäviä, ja erilaiset saavutukset ja harvinaiset palkinnot tarjosivat tälle pelaajatyypille tärkeimmän syyn pelata. Uppoutuvat ja innostuvat Padat ajattelivat pelaamista rentouttavana vapaa-ajan viettona ja olivat kiinnostuneita pelien tarjoamista vaihtoehtoisista maailmoista itsessään.\nMillaiset pelaajat kiinnostuvat strategiapeleistä?\nMiten räiskintäpelien ja pulmapelien pelaajat eroavat toisistaan?\nBartlen mukaan pelaajien yhteisössä tarvitaan erilaisia pelaajatyyppejä, jotta pelaaminen olisi mielekästä ja sitoutumisen arvoista. Pelaajatyyppien roolit ovat kiinteässä suhteessa toisiinsa ja tuovat pelaamiseen lisäsisältöä. Esimerkiksi peli, jossa muiden pelaajien eliminoimiseen pyrkivät Ristit ovat enemmistössä, karkottaa muut pelaajatyypit nopeasti muiden pelien pariin. Pelaajatyypittely ei ota kantaa tilannesidonnaisuuteen, vaan näkee pelaajan motivaation syntyvän joko vuorovaikutussuhteessa toisiin pelaajiin tai suhteessa itse peliin ja sen sisältöihin.\nVaikka Bartlen pelaajatyypittelyä ei ole tieteellisesti tutkittu, voi jo siinä nähdä viitteitä siitä, miten erilaisia ominaisuuksia pelaajalta eri pelilajityypeissä vaaditaan, ja millaiset ihmiset eri pelien pariin hakeutuvat.\nKuvio 1. Pelaajatyypittely . Pelikorttien maat kuvaavat neljää pelaajatyyppiä ja niiden keskeisiä eroavaisuuksia. Pelaajatyypit\non esitetty tavoitteellisuuden ja sosiaalisen vuorovaikutuksen ulottuvuuksilla. Runsas (+) tai vähäinen (-) tavoitteellisuus\nkuvaa kiinnostusta pelien palkintoihin ja saavutuksiin tai toisten pelaajien voittamiseen. Runsas (+) tai vähäinen (-) sosiaalinen\nvuorovaikutus kuvaa kiinnostusta vuorovaikutukseen pelisisältöjen tai muiden pelaajien kanssa.\nPelikulttuurin tutkimuksessa pelaamismotivaatioita on kuvattu pelaamismentaliteettien käsitteellä [3; Kuvio 2] . Pelaajan suhtautuminen pelaamiseen, pelaamismentaliteetti, vaihtelee ajankohdan, pelin ja sosiaalisten tilannetekijöiden mukaan. Pelaamismentaliteettia voidaan kuvata kolmella ulottuvuudella pelaamisen intensiteetin, sosiaalisuuden ja pelatun pelin avulla. Pelaajan suhde pelaamiseen muuntuu tilannekohtaisesti eikä pelaamismentaliteetti ole aina samanlainen.\nPelaamisen intensiteettiin vaikuttavat muun muassa pelaamiseen käytetty aika, yksittäisten pelikertojen pituus sekä pelaamisen vaatima keskittyminen. Pelaamisen sosiaalisuutta hahmotetaan vuorovaikutustilanteen kautta. Sosiaalisuus voi olla yhdessä pelaamista fyysisesti samassa tilassa tai pelaamista jaetussa virtuaalisessa peliympäristössä. Sosiaalisuuden ulottuvuuteen kuuluvat myös pelitiedon ja -kokemusten jakaminen pelitilanteiden ulkopuolella. Pelattu peli ulottuvuutena käsittää pelilajityypit, pelilaitteiston ja pelin käytettävyyteen vaikuttavat asiat.\nPelaamiskokemukseen vaikuttavat muutokset niin pelaamisen intensiteetissä, sosiaalisuudessa kuin itse pelissäkin. Pelaamismentaliteetti ei silloin ole pysyvä rooli vaan muuntuu eri tilanteiden, pelin sekä sosiaalisen vuorovaikutuksen mukaan. Esimerkki matalan intensiteetin ja matalan sosiaalisuuden pelitilanteesta on satunnainen entuudestaan tutun mobiilipelin pelaaminen koulumatkojen aikana. Tässä tilanteessa pelaajalta ei vaadita suurta ajallista panostusta tai keskittymistä eikä vuorovaikutusta toisten pelaajien kanssa. Hyvin toisenlaista esimerkkiä edustaa tiettyyn pelilajityyppiin sitoutunut pelaaja, joka pelaa voimakkaalla intensiteetillä ja vaihtelee sosiaalisen vuorovaikutuksen tapaa yksittäisen pelin vaatimusten mukaan. Pelaamismentaliteettien perusteella voidaan muodostaa kolme pelaajaprofiilia, joissa korostuvat erilaiset pelaamismotivaatiot (Kuvio 2).\nKuvio 2. Pelaamismentaliteetit ja pelaajaprofiilit . Kolme erilaista pelaamisen profiilia (sosiaalinen, kasuaali ja sitoutunut)\nmuodostuvat yhdeksästä pelaamismentaliteetista. Pelaamismentaliteetit rakentuvat kolmen ulottuvuuden (intensiteetti, sosiaalisuus, peli) painotusten perusteella. Pylvään korkeus kertoo ulottuvuuden painoarvon pelaajamentaliteetissa.\nSosiaalisen pelaamisen profiilissa painottuvat pelaamisen yhteisöllisyys ja yhdessä pelaaminen. Satunnaisen pelaamisen profiilissa korostuvat pelien ominaisuudet, kuten niiden käytettävyys. Satunnainen pelaaminen on yleinen tapa kuluttaa aikaa, rentoutua tai pitää taukoja muista tehtävistä, jolloin pelaamisen tulee olla vaivatonta ja helppoa. Sitoutuneen pelaamisen profiilissa pelaamisen vahva intensiteetti on keskeistä. Pelaamiseen käytetään runsaasti aikaa ja yksittäiset pelikerrat ovat pitkiä riippumatta sosiaalisen vuorovaikutuksen mahdollisuuksista.\nSamalla kun pelaamismentaliteetit ovat vaihtuvia ja tilannesidonnaisia, edustavat pelaajaprofiilit pysyvämpiä pelaajan kiinnostusta kuvaavia ja ylläpitäviä pelaamismotivaatioita .\nKolmas tapa kuvata pelaamismotivaatioita on tarkastella pelaamista itsensä toteuttamisen välineenä [4;5]. Tämä lähestymistapa pohjautuu itseohjautuvuusteoriaan [6;7], jossa ihminen nähdään aktiivisena toimijana, joka tavoittelee omaehtoisuuden, kyvykkyyden ja yhteisöllisyyden kokemuksia (Kuvio 3).\nKuvio 3. Pelaaminen itsensä toteuttamisen välineenä [4;5]. Digitaalinen pelaaminen mahdollistaa pelaajalle kokemuksia\nomaehtoisuudesta, kyvykkyydestä ja yhteisöllisyydestä, jotka ovat ihmisen psykologisia perustarpeita [6;7].\nOmaehtoisuus on tarvetta vaikuttaa itselle merkityksellisiin asioihin, kuten arkiseen ympäristöön, ajankäyttöön tai kaverisuhteisiin. Kyvykkyyden kokemuksella tarkoitetaan tunnetta onnistumisesta, osaamisesta tai pärjäämisestä. Yhteisöllisyydellä puolestaan tarkoitetaan sosiaalisia suhteita, yhteenkuuluvuuden tunnetta sekä kokemusta omasta merkityksestä muille.\nDigitaalinen pelaaminen tarjoaa yhden mahdollisen tavan saada omaehtoisuuden, kyvykkyyden ja yhteisöllisyyden kokemuksia: Pelaamalla kehittyy, pääsee vaikuttamaan pelimaailman tapahtumiin ja saa välitöntä palautetta omasta osaamisesta. Pelaamalla pääsee myös osaksi erilaisia sosiaalisia yhteisöjä.\nPelaaja voi toteuttaa omaehtoisuutta erilaisilla valinnoilla pelatessaan. Hän voi esimerkiksi hahmoaan kehittämällä vaikuttaa aktiivisesti pelitapahtumien ratkaisuihin. Digitaaliset pelit tukevat kyvykkyyden kokemusta erilaisilla palkinnoilla, joiden kautta pelaaja saa monipuolista palautetta toiminnastaan sekä onnistumisen kokemuksia. Jotkut palkinnoista ovat nopeasti saavutettavissa, kun taas toiset vaativat pitkäjänteistä sitoutumista peliin.\nPisteiden ja voitettujen lisäsisältöjen kaltaisten konkreettisten palkintojen lisäksi palkinnoksi käy vaikkapa pelissä saavutettu status. Pelaaja voi esimerkiksi kohota merkittävään asemaan joko itse pelissä tai pelin ulkopuolella tullessaan tunnetuksi pelaamisen asiantuntijana. Lähes kaikki nykyiset digitaaliset pelit mahdollistavat sosiaalisen vuorovaikutuksen ja yhteisöllisyyden pelaajien kesken. Pelin lisäksi yhteisöllisyyden kokemuksia voi saada myös pelaamiseen liittyvistä tapahtumista, keskustelupalstoilta ja tapaamisista.\nKun pelaamismotivaatioita lähestytään omaehtoisuuden, kyvykkyyden ja yhteisöllisyyden kokemusten kautta, puhutaan itse asiassa siitä, mitä pelaaja haluaa pelaamalla saavuttaa ja mitä se hänelle merkitsee. Siksi pelaaminen voidaan nähdä itsensä toteuttamisen välineenä, mikä tekee pelaamisen vetovoiman helposti ymmärrettäväksi. Samasta syystä pelaaminen voi joissain tilanteissa muuttua ongelmalliseksi. On luonnollista hakea pelimaailmoista samoja kokemuksia kuin niiden ulkopuoleltakin, mutta jos pelit ovat nuorelle ainoa itsensä toteuttamisen väline, voi niihin uppoutua haitallisella tavalla. Jos digitaalinen pelaaminen tarjoaa ainoan keinon saada omaehtoisuuden, kyvykkyyden ja yhteisöllisyyden kokemuksia, on pelaamiseen helppo koukuttua entistä tiukemmin. Tästä näkökulmasta on helppo ymmärtää, miksi moni pelaaja ei omasta tai läheistensä huolesta huolimatta pysty rajoittamaan pelaamistaan.\nMiksi pelaamismotivaation ymmärtäminen on tärkeää?\nDigitaalinen pelaaminen on monelle lapselle ja nuorelle harrastus, johon käytetään yhä enemmän aikaa. Pelaamisen kautta koetaan onnistumisen kokemuksia, opitaan uusia taitoja, pidetään hauskaa ja ollaan yhdessä ystävien kanssa. Digitaaliset pelit tarjoavat paikan kokea tunteita ja kokeilla erilaisia rooleja tavoilla, jotka eivät aina arjessa ole mahdollisia. Koulussa lapsi, joka ei jaksa keskittyä koulutyöhön, saattaa pelatessaan uppoutua tunneiksi pelin tehtävien ratkaisemiseen ja yksinäinen nuori voi pelimaailmassa olla ihailtu supersankari. Toisaalta digitaalisten pelien tarjoamat lähes rajattomat mahdollisuudet sisältävät riskin, että pelaaminen alkaa vallata liikaa aikaa muulta elämältä. Jos nuoren mieli on maassa, koulussa liian haastavaa tai kotona ristiriitoja, tarjoaa pelaaminen houkuttelevan keinon vältellä ikäviä asioita. Tuntimäärissä mitattuna intohimoinen peliharrastaja ja pelimaailmaan hankalaa elämäntilannetta pakeneva nuori voivat kuluttaa pelaamiseen saman verran aikaa, mutta heidän pelaamisensa syyt ja seuraukset eroavat toisistaan: Intohimoiselle harrastajalle pelaaminen voi toimia hyvinvointia lisäävänä tekijänä, kun taas hankalassa elämäntilanteessa olevan nuoren kohdalla se voi johtaa ongelmien välttelyyn ja elämän kaventumiseen pelaamisen ympärille. Harrastuksena digitaalinen pelaaminen ei saisi häiritä arkista hyvinvoinnin tasapainoa.\nTarkasteltaessa pelaamisen vaikutusta lapsen tai nuoren elämään, on tärkeää tunnistaa syyt pelaamisen taustalla sekä pelaamisen merkitys hänelle itselleen. Jos ymmärrämme pelaamismotivaatioita, voimme ymmärtää paremmin myös pelaajaa.\nLähteet  King, D., Delfabbro, P. & Griffiths, M. Video game structural characteristics: A New Psychological Taxonomy. Int J. Ment Health Addict. 2010.\n Bartle, R. Hearts, clubs, diamonds, spades: Players who suit MUDs. J. MUD Res. 1996.\n Kallio, K. P., Mäyrä, F. & Kaipainen, K. Pelikulttuurin monet kasvot. Digitaalisen pelaamisen arkiset käytännöt Suomessa. Teoksessa: Suominen, J., Koskimaa, R. Mäyrä, F. & Sotamaa, O. Pelitutkimuksen vuosikirja, Tampere, Suomi. Tampereen yliopisto. 2009.\n Przybylski, A. K., Rigby, C. S. & Ryan, R. M. A motivational model of video game engagement. Review of General Psychology. 2010.\n Ryan, R. M., Rigby, C. S. & Przybylski, A. The motivational pull of video games: A self-determination theory approach. Motivation and Emotion. 2006.\n Deci, E. L. & Ryan, R. M. The” what” and” why” of goal pursuits: Human needs and the self-determination of behavior. Psychological Inquiry. 2000.\n Ryan, R. M. & Deci, E. L. Intrinsic and extrinsic motivations: Classic definitions and new directions. Contemporary Educational Psychology. 2000.\nTämä artikkeli on julkaistu alunperin Pelikasvattajan käsikirja 2:ssa. Tekstiä saa käyttää vapaasti mainitsemalla lähteen ja artikkelin kirjoittajat, jotka löytyvät artikkelin alusta.


Suomalaista valaisinsuunnittelua - Lifestyle - MTV.fi\nLifestyle > Koti Julkaistu 17.10.2007 15:27 (Päivitetty 17.10.2007 20:27)\nMinttu Vesala MTV3\nSAAS Instruments esitteli Helsinki Design Weekin aikana kuuden eturivin suunnittelijan uusia valaisimia. Designvalaisimien suunnittelulla ja valmistuksella on Suomessa pitkät perinteet, mutta 1980-luvulla tuotanto katosi Italialaisten ja Saksalaisten valaisimien vallatessa markkinoita.\nNyt SAAS Instruments on päättänyt elvyttää tämän osaamisen uudestaan ja nostaa suomalaisen valaisinvalmistuksen kansainvälisesti kilpailukelpoiselle tasolle.\nLähtökohtana on ollut yhdistää valaistustekniikan innovointia poikkeukselliseen designiin. Valaisimet on suunnitellut: Yrjö Kukkapuro & Henrik Enbom, Mikko Paakkanen, Timo Salli, Vesa Honkonen, Minttu Vesala ja Peter Launo.\nUudiskohteen sauna- ja kylpytilat Julkisten tilojen sisustukset


Kilpirauhasen vajaatoiminta veriarvot | Terveysoireet.fi\nKilpirauhasen vajaatoiminta veriarvot\nTällä sivulla voit keskustella aiheesta Kilpirauhasen vajaatoiminta veriarvot. Onko sinulla kysymyksiä tai kokemuksia aiheesta? Kerro siitä sivun alareunassa olevalla lomakkeella.\nOnko Kilpirauhasen vajaatoiminta veriarvot sinulle tuttu aihe?\nVertaistuen antaminen on ensiarvoisen tärkeää, kun kärsimme kilpirauhasen vajaatoiminnasta. Sairaus rajoittaa arkipäivän toimia ja kilpirauhasen toimintahäiriöstä kärsivä henkilö tarvitsee tukea ja neuvoja, miten voi kohdata tilanteen. Kilpirauhasen vajaatoiminta veriarvot synnyttää monia kysymyksiä. Auta muita kokemustesi kautta.\nTuhannet ihmiset etsivät tietoa koskien aihetta Kilpirauhasen vajaatoiminta veriarvot. Kerro kokemuksesi ja liity keskusteluun. Löydät lomakkeen viestiäsi varten sivun alaosasta.\nOnko sinulla kysymyksiä Kilpirauhasen vajaatoiminta veriarvot asiasta?\nJos Kilpirauhasen vajaatoiminta veriarvot on herättänyt sinulle kysymyksiä tai kärsit kilpirauhasen vajaatoiminnan aiheuttamista oireista, olet tullut oikeaan paikkaan. Terveysoireet.fi tarjoaa sinulle mahdollisuuden keskustella kilpirauhaseen liittyvistä kysymyksistä ja löytää vertaistukea. Jätä kysymyksesi tai kommenttisi lomakkeella, jotta sivustomme käyttäjät voivat vastata niihin.\nOtathan huomioon että tarkistamme kaikki Kilpirauhasen vajaatoiminta veriarvot aiheiset kommentit. Tästä syystä niiden julkaisuun voi mennä pari arkipäivää. Yritämme julkaista ne mahdollisimman pian.\nKirjoittaja adminJulkaistu 30 kesäkuun, 2020 6 heinäkuun, 2020 Kategoriat yleinenAvainsanat kilpirauhanenvajaatoiminta\nEdellinen Edellinen artikkeli: Kilpirauhasen vajaatoiminta lihottaa\nSeuraava Seuraava artikkeli: Kilpirauhasen vajaatoiminta homeopatia


Suomen frisbeeliitto » Palkataan toiminnanohjaaja\n« Kesän kilpailukalenteri SFL:n koulutustyöryhmä valittu »\nPalkataan toiminnanohjaaja\tSuomen frisbeeliitto hakee toiminnanohjaajaa osa-aikaiseen työsuhteeseen. Työtehtäväsi tulevat olemaan monipuolisia, sisältäen mm. kilpailutoiminnan koordinoinnin, tiedottamisen, sekä toimimisen SFL:n yhteyshenkilönä kisajärjestäjien suuntaan. Tulet myös uutisoimaan frisbeeskenen tapahtumia niin jäsenistölle kuin valtamedioillekin. Tarvittaessa demoat frisbeegolfia erilaisissa yleishyödyllisissä liikuntatapahtumissa. Lisäksi valmistelet ja esittelet hallituksen kokouksiin liittyvät aineistot ja osallistut myös itse kokouksiin. Mitä kaikkea muuta tehtäviisi kuuluu, siitä voimme sopia tarkemmin keskenämme.\nTunnet lajin ja sen säännöt.\nPystyt auttamaan ja neuvomaan isojenkin kilpailujen järjestäjää.\nPystyt ottamaan annettuja tehtäviä vastaan ja tekemään töitä itsenäisesti.\nPystyt kommunikoimaan sujuvasti niin kirjallisesti kuin suullisestikin ja tulet toimeen erilaisten ihmisten kanssa.\nMyynti- ja markkinointihenkisyys katsotaan eduksi.\nTarjoamme sinulle osa-aikaista työtä 33 h kuukaudessa ja palkkaa 400 eur/kk. Työsuhteesi alkaa mahdollisimman pian ja on määräaikainen kalenterivuoden loppuun, sekä siitä eteenpäin jatkuva toistaiseksi, molempien osapuolten niin halutessa.\nVapaamuotoiset hakemukset ja tiedustelut sähköpostitse osoitteeseen sihteeri@frisbeeliitto.fi, 1.3.2013 mennessä.\n12.2.2013 11:43 | Asiasanat: toiminnanohjaaja | Aiheet: Tiedotteet | Kommentoi\nPeruuta\tNimi (pakollinen)\nSallitut HTML tagit\n  <acronym title="">
      <q cite="">   Viimeisimmät muutoksetEurotouria ja SM-karsintaa


Täyteaineen poistaminen tai poisto | Plastiikkakirurgia Dietz\nHome Toimenpiteet Täyteaineen poistaminen\nTäyteaineen poisto tehdään hyaluronidaasilla (Hylase™- täyteaine pois).\nPlastiikkakirurgi Dietz on asiantuntija täyteaineen poistossa.\nDietz on erikoistunut täyteainehoidon komplikaatioiden ja ongelmien hoitoon.\nTäyteaineen poistoon käytettävä lääke on erikoislupavalmiste ja vain lääkärin on lupa käyttää hualuronidaasia – täyteaine pois.\nTäyteainehoidon ongelmat ja komplikaatiot\nTäyteaineen komplikaatiot ovat tänä päivänä valitettavan yleisiä. Täyteaine voi aiheuttaa tulehduksia tai kapseloitua. Täyteainetta voi olla liikaa tai toimenpide ei ole muuten onnistunut. Harvinaisempia komplikaatioita ovat pistokset kasvojen valtimoon tai laskimoon (verisuonikomplikaatio). Kaikki vakavat komplikaatiot tulee hoitaa välittömästi hyaluronidaasilla kokeneen asiantuntijan toimesta heti tilanteen ilmaantuessa.\nKaikissa klinikoissa, joissa annetaan täyteainehoitoja hyaluronihapolla, tulisi olla valmius sulatukseen hyaluronidaasilla.\nMilloin täyteaineen poisto\nHyaluronihapon Juvederm™ tai Restylane™ poisto on tarpeen, kun täyteainehoito ei ole onnistunut toiveesi mukaisesti ja on ilmaantunut ongelma, jolloin lopputulos ei ole tyydyttävä. Myös huonolaatuisten täyteaineiden poisto voi tulla kyseeseen aineen aiheuttaman kudosreaktion vuoksi.\nTäyteaine voidaan poistetaan sulattamalla hyaluronidaasilla (Hylase™) nimisellä erikoislupavalmisteella. Hoidon toteutus tapahtuu aina asiaan perehtyneen lääkärin tai kirurgin toimesta. Harvemmin täyteaine tulee poistaa kirurgisesti, joka on myös mahdollista.


* Tekstit – Sivu 169 – Yksin armosta\nTaivaaseen päässeet todistavat\nEikö olisi hienoa jo etukäteen kuulla taivaaseen päässeiltä kristityiltä ”todistus” siitä, kuinka he sinne pääsivät? Me täällä maan päällä kuulemme monenlaisia ehtoja ja teorioita pelastuksesta osalliseksi tulemiseksi eli taivaaseen pääsemiseksi. Miten sinne päässeet näkisivät asian? Mitä he sanoisivat oman pelastuksensa syistä ja mitä ehtoja he siis samalla laittaisivat meille vielä matkalla oleville? Olemme olennaisimmasta olennaisimman kysymyksen äärellä.\nOletko huomannut, että Raamatussa on yksi kohta, missä pelastuneet kertovat pelastuksensa syyn? Profeetta Jesaja eli n. 700 vuotta ennen Kristusta ja hän sai jo ennakkoon kuulla taivaaseen päässeiden todistuksen. Se menee näin: ”Sinä päivänä sanotaan: ”Tämä on meidän Jumalamme! Häneen me panimme toivomme, ja Hän pelasti meidät” (Jes. 25: 9).\nJesaja näki sen päivän, kun Jeesus tulee takaisin maan päälle Kuninkaana ja ottaa omansa luoksensa taivaaseen. Se on lopullisen pelastuksen päivä. Jesaja kertoo, kuinka pelastuneet silloin iloitsevat pelastuksestaan. Tämä on heidän todistuksensa: ”Me laitoimme kaiken luottamuksemme ja toivomme pelastuksemme asiassa Herraan Jeesukseen ja se toimi! Jeesus oli sanojensa mittainen, Hän pelasti meidät lupaustensa mukaan!”\nHuomaatko samalla mitä tästä todistuksesta puuttuu? Siinä ei mainita mitään siitä, mitä pelastuneet itse tekivät tai jättivät tekemättä. Siinä ei myöskään sanota, millaisia he itsessään olivat. Pysähdy tähän hetkeksi. Miten paljon me saatammekaan uurastaa sen takia, että kelpaisimme Jumalalle ja siten pelastuisimme? Miten monesti koemme, ettemme riitä, ja ajattelemme, ettei Jumala voi tällaista syntisäkkiä ottaa luokseen? Ja vaikka kuinka yritämme, saatamme silti miettiä, että miten meidän lopulta käy?\nPelastuneiden ainoa syy pelastukseensa oli Jumalan armo. He olivat ihmisiä, jotka ongelmiensa ja puutteidensa kanssa luottivat Jumalan lupauksiin, toisin sanoen laittoivat toivonsa Jeesuksen sovituskuolemaan. Ja nyt me kuulimme heidän ilohuutonsa: ”Se riitti!”\nJumalan armo todella riittää! Laitetaan toivomme Jeesukseen, Hän ei petä meitä.\nKirjoittaja Jaakko PirttiahoJulkaistu 22/03/2018 26/12/2018 Kategoriat * Tekstit, Jesajan kirja2 kommenttia artikkeliin Taivaaseen päässeet todistavat\nHenki auttaa ahdistunutta kristittyä\nKirjoittaja Jaakko PirttiahoJulkaistu 21/03/2018 Artikkelimuoto VideoKategoriat * TekstitJätä kommentti artikkeliin Henki auttaa ahdistunutta kristittyä


Ero Kirjanpito ja Financial Accounting\nKirjanpito vs Financial Accounting\nKun se tulee valita kurssin harjoittaa korkeakoulussa tai yliopistossa, valtava enemmistö senioriopiskelijoiden etsivät yritysten kursseja. Tämä johtuu siitä, lisäksi, että sitä myönnettiin perustutkintoa astetta, joka saa heidät useimmat monikansalliset yritykset päätyttyä lukuvuoden ohjelma, valmiiksi liiketoiminnan lukuvuoden ohjelma yliopistossa tai korkeakoulussa antaa myös heille tietotaitoa ne täytyy oman yrityksen, ja niistä voi tulla oman pomo.\nValmistuminen kirjanpito koulutusohjelman tai korkeakoulun nähdään usein olevan yksi vaikeimmista yritysten kursseja. Kuitenkin se on palkitsevinta, koska se antaa tutkinnon useita eri mahdollisuuksia. Asianajotoimistot erittäin arvo asianajajat kirjanpidolliselta perustutkintoa astetta, koska ne pystyvät auttamaan niiden yritysasiakkaille. Samaan aikaan, monikansalliset yritykset tarvitsevat apua pätevien kirjanpitäjien valmistaa ja auttaa heitä esittämään taloudellisen aseman sidosryhmilleen, samalla äänen ehdotuksia ja suosituksia tulevissa haasteissa. Se ei ole ihme, että kirjanpito pidetään kieltä liiketoiminnan.\nMääritelmän kirjanpitotodistuksella antaa opiskelijat teorioiden ja periaatteiden tallennus, luokittelu, yhteenveto ja tulkinnassa rahoitustoimia tietyn kokonaisuuden. Vuosien kirjanpito on laajentunut täyttämään taloudelliset tarpeet organisaatiossa, järjestämiseen eri ihmisryhmien, johon kuuluu hallituksen, sidosryhmiä ja mahdollisille asiakkaille.\nVastatakseen tähän kysyntään erikoistuneempia kirjanpitäjiä, korkeakoulut alkoi tarjota kirjanpito koulutusohjelmassa, jotka ovat erikoistuneita, yhdessä yleisten kirjanpito koulutusohjelmat, että ne ovat tarjonneet edellisinä vuosina. Financial kirjanpito on vain yksi erikoisalojen kirjanpito. Vaikka tämä akateeminen koulutusohjelman silti tarjoaa opiskelijoille samoja teorioita ja periaatteita, jotka tutkitaan yleensä kirjanpidon kursseja, kirjanpidon keskittyy soveltaa näitä teorioita ja periaatteita, Tilinpäätöksen laatiminen ryhmille organisaation ulkopuolisia henkilöitä. Tämä sisältää vaatimukset täyttävät paikallishallinnon edustajat, sidosryhmät, analyytikoille ja ekonomistit. Tilinpäätös valmistaa taloudellisia tilintarkastajat käytetään myös houkutella ja mahdollisille asiakkaille. Tämä on jyrkässä ristiriidassa yleisen kirjanpidon koulutusohjelmat, jotka tarjoavat koulutusta opiskelijoille varten Tilinpäätöksen laatiminen, joita voidaan käyttää sisäisesti ja ulkoisesti.\n1. Tilinpäätöksen ja kirjanpidon ovat perus liike opetusohjelmia, jotka auttavat opiskelijoita oppimaan periaatteita tallennuksen, luokittelu, yhteenveto ja tulkinnassa liiketoimia.\n2. Kirjanpito koulutusohjelmat ovat hyvin yleisiä heidän koulutukseen, kun taas kirjanpidon tutkinto ohjelmat ovat yleensä tarkempia ja erikoistuneita koulutukseen opiskelijaa.


Ilolanjoki – Wikipedia\nKoordinaatit: 60°24′40.85″N, 25°50′47.22″E\nIlolanjoki alittaa Sannaistentien (paikallistie 11863) Porvoon Ilolassa Postimäellä maaliskuussa 2008.\nLaskupaikka Pieni Pernajanlahti\nPituus 37 km\nValuma-alue 309 km²\nIlolanjoki (ruots. Illbyån) on Itä-Uudellamaalla sijaitseva pieni joki, joka on Ilolanjoen vesistöalueen laskujoki. Sen katsotaan saavan alkunsa Myrskylässä sijaitsevasta Järvelänjärvestä. Joki kulkee Askolan ja Porvoon alueella ja laskee Suomenlahteen Porvoossa Pienen Pernajanlahden pohjukkaan. Joen valuma-aluetta on myös Pukkilassa ja Loviisassa. Joen pituus Järvelänjärvestä Pieneen Pernajanlahteen on 37 kilometriä ja sen valuma-alueen pinta-ala on 309 neliökilometriä.\nIlolanjoessa ja sen sivupuroissa on ollut useita pieniä myllyjä, Postimäenkoskessa jo keskiajalta lähtien. Postimäenkoskessa on ollut myös saha, joka toimi 1960-luvulle. Joen koskia on perattu 1700-luvulta alkaen, viimeksi vuoden 1952 suuren tulvan johdosta vuonna 1955. Joessa on ollut myös pieni meritaimenkanta.\nVainio, Sampo: Ilolanjoki. Ilolanjoen ja sen sivupurojen kalataloudellinen peruskartoitus. Itä-Uudenmaan ja Porvoonjoen vesien- ja ilmansuojeluyhdistys r.y., 2004. Raportin verkkoversio (pdf) (viitattu 1.10.2007).\nNoudettu kohteesta ”https://fi.wikipedia.org/w/index.php?title=Ilolanjoki&oldid=18552108”\nSivua on viimeksi muutettu 22. marraskuuta 2019 kello 13.41.


Robottitakseja ja maglev-ratikoita — Jyrki J.J. Kasvi\nVastuuvapauslauseke: Nämä muistiinpanot perustuvat erilaisiin keskusteluihin ja kahteen suuntaan tulkattuihin kysymyksiin ja vastauksiin. Tuloksena on väistämättä yksittäisiä virheitä ja väärinkäsityksiä eli tiedot kannattaa varmistaa ennen niiden käyttämistä lähteenä.\nTähän valikoituneet aiheet heijastelevat omia kiinnostukseni kohteita eli joistakin vierailukohteista matkaan tarttui paljon enemmän muistiinpanoja kuin toisista.\nSaavuimme Soulin Incheonin lentoasemalle yölennon jälkeen hyvin levänneinä, ja aloitimme matkaohjelman tutustumalla Incheonin lentoasemaan ja sen laajennussuunnitelmiin. Lentoaseman kapasiteettia ollaan nostamassa 44 miljoonasta matkustajasta ja 4,5 miljoonasta rahtitonnista vuodessa 62 miljoonaan matkustajaan 5,8 rahtitonniin. Samaan aikaan lentoaseman ympärille ollaan rakentamassa työpaikka- ja palvelukeskittymää, Airport Cityä jonka sisäinen joukkoliikenne hoidetaan automaattisella maglev-ratikalla(!).\nKävimme koeajamassa ratikkalinjan, ja olimme käytännössä ainoat matkustajat. Marssijärjestyksenä on selvästi ollut rakentaa ensin joukkoliikenne ja vasta sitten sitä käyttävä kaupunki. Incheonin ilman kuljettajaa toimiva maglev-raitiotie on ilmeisesti myös teknologiademonstraatio, joka todistaa käytetyn teknologian olevan toteutus- … ja vientikelpoista.\nIncheonin lentoaseman laajennus ja Busaniin mahdollisesti rakennettava uusi lentoasema kiinnostavat Suomea, koska Suomen ja Etelä-Korean välisten suorien lentoyhteyksien kysynnän uskotaan kasvavan lähivuosina. Jo nyt Helsinki-Vantaan ja Soul-Incheonin väliä lentävien Finnairin lentojen täyttöaste on korkea.\nSeuraava mielenkiintoinen kohde oli Soulin kaupungin liikenteen keskusvalvomo ja ohjauskeskus, joka sijaitsee kaupungintalon kellarissa olevassa bunkkerissa. Soulissa auto- ja joukkoliikenteen suunnittelu, valvonta, seuranta ja ohjaus sekä onnettomuuksien ja kriisien hallinta on integroitu yhdeksi kokonaisuudeksi.\nAutoteollisuus oli avainroolissa, kun Etelä-Koreaa teollistettiin Korean sodan jälkeen. Oli suorastaan kansalaisvelvollisuus ostaa oma, korealainen auto. Vaikka katuja ja moottoriteitä rakennettiin kiivaasti, liikenne alkoi puuroutua, ja pysäköintipaikat loppua. Esimerkiksi Soulissa on edelleen mahdollista saada verohelpotuksia, jos muuttaa osan tontistaan julkiseksi pysäköintitilaksi.\nViime vuosina Soulin liikennesuunnittelun lähtökohtana on ollut joukkoliikenteen kehittäminen ja autoliikenteen hallitseminen. Tällä hetkellä Soulissa tehdään päivittäin noin yhdeksän miljoonaa metromatkaa ja 5,8 miljoonaa linja-automatkaa, kumpiakin enemmän kuin henkilöautomatkoja.\nBussipysäkeillä on ilmainen wifi. Jokaisen bussin sijaintia ja liikkumista seurataan ja bussit ohjataan mahdollisten esteiden ohi. Pysäkkien aikataulunäyttöjen saapumisaikainfo on 94% virheetöntä. Esimerkiksi Pääkaupunkiseudun Jokeri-linjalta tuttu bussien ryppäytyminen estetään ohjaamalla edeltävää bussia lähestyvä bussi hidastamaan. Tieto bussien sijainnista on myös matkustajien käytettävissä älypuhelinten avulla.\nJos peräkkäisten bussien havaitaan ajavan liian lähekkäin, tai matkustajat raportoivat kuljettajan hurjastelevan, bussioperaattori joutuu hyvittämään kaupunkia huonosta palvelusta.\nKiinnitimme huomiota siihen, että Etelä-Koreassa pääväylien bussikaistat ovat keskikaistoilla reunojen asemesta. Pysäkit on rakennettu saarekkeille teiden keskelle. Kysyttäessä syyksi kerrottiin, että keskikaistoilla bussit pystyvät ajamaan suuremmalla nopeudella kuin reunakaistoilla, ja linja-autoliikenteen halutaan olevan henkilöautoja nopeampaa.\nJoukkoliikenteen maksukortti on laajasti käytössä (Soulissa 100% metromatkoista, 97,4% bussimatkoista), ja sitä voi käyttää paitsi joukkoliikenteessä myös tiemaksujen maksamiseen ja maksuvälineenä kaupassa. Koska maksukortin voi ottaa luottokortin toiminnoksi, ja luottokortin voi ottaa älypuhelimen ja älykellon toiminnoksi, matkat voi maksaa myös puhelimella tai kellolla.\nNeljä yhtiötä toimittaa matkakortteja, ja ne toimivat kaikkialla Etelä-Koreassa Soulista Busaniin. Aiemmin eri kaupungeissa oli eri liikennevälineillä omat korttinsa.\nJoukkoliikenteen aikataulut ja reittioppaat on koottu kansalliseksi TAGO-järjestelmäksi, joka kattaa kaikki joukkoliikennevälineet laivoista lentokoneisiin.\nReaaliaikainen liikenteen seuranta ja ohjaus ovat mahdollistaneet jopa vanhojen teiden purkamisen. Esimerkiksi keskustan läpi kulkevan joen päälle rakennettu valtaväylä purettiin ja joesta tehtiin kaupungin läpi kulkeva puisto, joka viilentää keskustakortteleita. Sen sijaan keskustasta ulos vieviä teitä on edelleen tarve leventää. Kun liikenne jollain tiellä alkaa puuroutua sään tai onnettomuuden seurauksena, kaistoja ja liittymiä voidaan sulkea ja liikenne ohjata muille reiteille.\nSuunnitelmissa on kokeilla viikonloppuisin henkilöautoilun kieltämistä joillain keskustan kaduilla.\nLiikennevalvontakamerat valvovat liikenteen sujuvuuden lisäksi mm. pysäköintiä. Soulissa varsinaisia liikennevalvontakameroita on 817 kpl. Lisäksi liikenteen ohjaukseen käytetään hallintoalueiden turvakameroita, joiden kuva ei ole kuitenkaan julkisesti verkossa nähtävissä. Tienvarren lisäksi busseihin on asennettu kamerat, jotka tunnistavat ja kuvaavat bussikaistoilla ajavat henkilöautot ja reitin varrelle väärin pysäköidyt autot. Automaattisen liikenteenvalvonnan kameroiden perusteella lähetetään vuosittain 3 miljoonaa sakkoa.\nSoulin liikenteen keskusvalvomo ja ohjauskeskus seuraa ja raportoi myös twitter-liikennettä. Näimme, miten yksi keskuksen seinän täyttävistä neljästä näytöstä seurasi twitter-fiidiä. Esimerkiksi liikenneonnettomuudet ja niistä seuraavat toimenpiteet liikennekamerakuvineen välitetään heti twitteriin.\nTutustumassa Soulin kaupungin liikenteenohjaukseen.\nEtelä-Korean autoistumisen yhteydessä maahan rakennettiin moottoritieverkko, jonka tavoitteena on, että kaikkialta pääsee moottoritielle 30 minuutissa. Valmiina verkossa on seitsemän etelä-pohjoinen-suuntaan kulkevaa päätietä ja yhdeksän itä-länsi-suuntaista. Itärannikon vuoristoalueella verkko on kuitenkin vielä kesken.\n4100 km moottoritieverkostosta 300 km on yksityistä, loput ovat valtionyhtiön hallinnassa. Kaikilla moottoriteillä on tietullit, yhteensä keräyspisteitä on 341. Maksu peritään yli neljältä miljoonalta autolta päivässä, ja maksua kertyy päivässä noin 10 miljoonaa dollaria. Autovalmistajat ja -maahantuojat asentavat tietulliporttien kanssa kommunikoivan High Pass -laitteen autoihin vakiona.\nMoottoritieverkoston liikennettä seurataan, ennakoidaan ja ohjataan keskitetysti. Liikennemäärien ja liikenteen sujumisen seurantaan käytetään tulliporttien lisäksi mm. valvontakameroita ja teihin asennettuja vds-antureita (vehicle detection system). Ruuhkautumista ennakoidaan ja liikennettä ohjataan vaihtoehtoisille reiteille ennen kuin ruuhka puuroutuu lopullisesti. Joillain liityntärampeilla on liikennevalot eli autoja ei päästetä moottoriteille, jos ne ovat liian täynnä.\nJärjestelmää käytetään myös liikenteenvalvontaan eli valvontakameroiden ja sensoreiden tietojen perusteella sakotetaan paitsi ylinopeudesta ja luvattomasta pysäköinnistä myös suuntamerkin käyttämättä jättämisestä ja kuorma-autojen ylikuormista.\nKäytännössä kaikissa korealaisissa autoissa on navigaattori, joka kommunikoi suoraan liikenteenohjausjärjestelmän kanssa. Navigaattorien asemesta voidaan käyttää myös älypuhelinten navigointisovelluksia.\nÄlykkäiden liikenteenohjausjärjestelmien käyttöönoton hyötysuhde korealaisissa kaupungeissa on vaihdellut välillä 2,2-6,2 eli investoinnit ovat olleet hyvin kannattavia. Lisäksi esimerkiksi liikenteen kasvihuonekaasupäästöt ovat vähentyneet. Tällä hetkellä älykäs liikenteenohjaus on käytössä kaikilla moottoriteillä, 21% kansallisista maanteistä ja 11% paikallisteistä.\nEnsimmäinen älykkäitä liikenteenohjausjärjestelmiä säädelleet lait säädettiin jo 1990-luvun alussa. Tällä hetkellä ne ovat jo merkittävä vientituote. Etelä-Korea on vienyt älykkään liikenteen järjestelmiä vuoden 2006 jälkeen 36 maahan yhteensä 1,1 mrd dollarin arvosta.\nTulevaisuudessa tavoitteena kerätä dataa liikenteen ennakoinnin ja ohjauksen tarpeisiin Etelä-Korean koko 63000 km tieverkosta.\nKoska liikennettä seurataan automaattisesta, autoverosta voi saada alennusta sitoutumalla olemaan käyttämättä autoaan yhtenä samana päivänä viikossa.\nKun liikennedata avattiin, se ei aluksi kiinnostanut. Sittemmin järjestetty dataa hyödyntäviä hackathloneja, joissa kävi ilmi, etteivät ihmisiä kiinnosta ruuhkat vaan niiden puute eli milloin ja missä voi ajaa ilman ruuhkaa.\nLiikenteestä annetaan myös 10 vuoden liikennetietojen big data -analyysiin perustuvia tv-ennusteita, etenkin lomaruuhkien alla. Kahtena lomapyhänä vuodessa eli sadonkorjuujuhlaksi ja kuuvuoden uudeksivuodeksi 2/3 korealaisista lähtee lapsuudenkotiinsa. Liikenne-ennusteiden on todettu tasaavan ruuhkahuippuja, mutta vain jos sanavalinnoissa on huomioitu ihmisten käyttäytyminen. Kokemusten mukaan ei siis kannata ennustaa, että ruuhkahuippu Soulin ja Taejon välisellä moottoritiellä on huomenna kello 17:30, vaan ennustaa, että liikenne alkaa sujua paremmin kello 18:30 jälkeen. Joinain vuosina lomaliikenteestä on selvitty ilman yhtäkään kuolemaan johtanutta onnettomuutta.\nSmart Highway -projekti\nKoska moottoriteitä ei enää voi rakentaa lisää, liikenteestä on tehtävä älykkäämpää. Tähän tähtää jo 7-8 vuotta käynnissä Smart Highway -projekti, jonka ensisijaisena tavoitteena on ehkäistä moottoriteiden massiivisia ketjukolareita. Projekti kokoaa autot, liikenneinfran ja tietotekniikan yhdeksi kokonaisuudeksi, ja kokoaa ja välittää tietoa paitsi liikenteen ohjaukseen myös ajoneuvojen kuljettajille. Tietoa kulkee sekä ajoneuvoista liikenneinfralle (V2I) että infrasta ajoneuvoihin että ajoneuvoista ajoneuvoihin (V2V).\nJärjestelmä on koekäytössä 11 km matkalla Soulin ja Suwon välisellä moottoritiellä. Se perustuu kilometrin välein sijoitettaviin Smart Eye -tutkiin ja -valvontakameroihin, jotka tunnistavat viidellä kaistalla suuntaansa mm. jään, onnettomuudet, tielle pudonneet esineet, pysähtyneet ajoneuvot, jalankulkijat ja eläimet (kun kävimme koeajolla, eläintä markkeerasi suuri pehmokirahvi, jota heilutettiin tienpenkalla).\nTiellä kulkevat ajoneuvot myös ilmoittavat järjestelmälle esimerkiksi pysähtyvänsä tai jarruttavansa, mikä tieto välitetään takana tuleville ajoneuvoille. Lisäksi tietyöajoneuvot ja hälytysajoneuvot varoittavat muita tiellä kulkijoita. Käynnissä on tutkimus, voisiko järjestelmä jarruttaa autoa automaattisesti, jos esimerkiksi edessä liian lähellä oleva auto jarruttaa.\nTeknisenä haasteena järjestelmää kehitettäessä on ollut jalankulkijan erottaminen kävelyvauhdilla liikkuvan auton kuljettajasta. Käytössä pulmana on ollut hälytysten suuri määrä eli jos ruudulla on jatkuvasti ilmoitus jostakin poikkeustilanteesta, niistä ei pian välitetä, eikä liikenneturvallisuus parane.\nEsittelybussissa navigaattorin näyttö oli korvattu näyttöruudulla.\nKysyin, onko Etelä-Koreassa keskusteltu älykkään liikenteen yksityisyydestä. Vastauksen mukaan on, mutta ei paljon. Smart Highway -järjestelmän henkilöistä keräämien tietojen käyttö määritellään laissa.\nRekisterinumeroiden automaattinen tunnistus mahdollistaa käytännössä myös auton haltijan ja todennäköisen kuljettajan tunnistamisen, mutta tieto anonymisoidaan ennen kuin sitä käytetään liikenteen ennakointiin ja suunnitteluun. Käytännössä ajoneuvo tunnistetaan haltijan kerrostalokompleksin tarkkuudella (korealaisessa kerrostalokompleksissa voi asua yhtä paljon ihmisiä kuin pienessä suomalaisessa kunnassa). Tämä mahdollistaa liikenteen sosioekonomisen rakenteen tilastollisen analyysin eli esimerkiksi, milloin ja missä pienituloiset ovat liikenteessä.\nEtelä-Korean robottiliikenneajattelu perustuu Smart Car on Smart Roads -ajatteluun, jossa automaattista autoa tukee älykäs liikenneinfrastruktuuri. Siksi moottoriteille suunnitellaan Cooperative Automated driving Highway System (CAHS) -järjestelmää. Lukulistalle: Converging roads linking self driving sars to public goals February 2015 Rathenau Instituut Netherlands.\nSuomalaiset yritykset näkyvät Busanissa, etenkin satamassa. Esimerkiksi Cargotec on tullut Koreaan jo vuonna 1977, ja Cargotec Korea on nykyisin esimerkiksi Korean armeijan ja palolaitosten nosturitoimittaja. Tehtaan tuotanto on parhaimmillaan 1500 nosturia vuodessa, ja käsittää teleskooppinostureiden lisäksi mm. kierrätysmateriaalinostureita.\nCargotec on kehittänyt myös palkitun sillantarkastusrobotin, koska Etelä-Koreassa on maasto-olosuhteiden vuoksi todella paljon siltoja. Sillantarkastusrobotteja ei kuitenkaan uskalleta tilata, ja vain yksi robotti on käytössä. Syynä varovaisuuteen on Korean tieviranomaisen sillantarkastajien ammattiliiton vastustus. Vastarinnan kiertämiseksi on suunnitteilla uusi, pelkästään siltojen robottitarkastuksiin keskittyvä laitos.\nBusanin mielenkiintoisin tutustumiskohde oli It- ja kulttuuriteollisuuden edistämiskeskus, jossa tutustuimme mm. Busanin liikenteen ja joukkoliikenteen tilanteeseen ja kehittämishankkeisiin. On kuvaavaa, että keskus keskittyy samanaikaisesti sekä tekniikkaan että kulttuuriin.\nKuten muualla Etelä-Koreassa, joukkoliikennettä kehitetään ja ruuhkia hallitaan myös Busanissa monin eri tavoin. Mielenkiintoisia olivat esimerkiksi ns. ruuhkakaistat, joiden ajosuunta vaihdetaan tilanteen mukaan. Esimerkiksi Turunväylällä tämä tarkoittaisi sitä, että aamulla olisi kolme kaistaa Helsinkiin ja illalla kolme kaista Helsingistä poispäin.\nSiinä missä Suomessa keskustellaan matkustajien ystävällisyydestä kuljettajaa kohtaan, yksi Busanin joukkoliikenteen kehittämishankkeista on kuljettajien ystävällisyyden lisääminen. Matkan kokemusten perusteella kuljettajat ovat jo nyt lähes yliystävällisiä.\nBusanissa ollaan rakentamassa uutta metrolinjaa. Osa Busanin vanhoista linjoista on automaattisia, osassa on kuljettajat. Uuden linjan osalta ei ole vielä lopullisesti päätetty, tehdäänkö siitä automaattinen vai ei. Alustavan tiedon mukaan linjaa ei automatisoida, koska kaupungin halutaan tarjoavan myös työpaikkoja, esimerkiksi metron kuljettajille.\nEtelä-Koreassa valtio maksaa 70% metrohankkeista ja kaupungit 30%. Kun kerroin, että Suomessa luvut ovat päinvastoin, paikallinen kaupungin virkamies oli selvästi hyvin hämmästynyt.\nEhkä mielenkiintoisin oli kuitenkin Busanin IoT Global Smart City Test Bed eli käytännössä Haeundae-gun kaupunginosa, jonka alueella kehitetään ja testataan alustaa, jonka päälle esineiden internetin palveluita voidaan kehittää. Etelä-Korean etunojasta kertoo paljon tämän vuoden aikana säädettävä laki, jolla Haeundae-gun alueelta kumotaan joukko lakeja, joiden katsotaan rajoittavan tai estävän uusien digitaalisten tekniikoiden ja liiketoimintamahdollisuuksien kehittämistä ja kokeilemista. Esimerkkeinä mainittiin liikenteen ohjaukseen ja yksityisyyden suojaan liittyvät lait.\nYhtenä uutena tekniikkana mainittiin ns. Smart Node eli katuvalopylväs, johon on integroitu mm. liikennevalvontakamerat, Wi-Fi-tukiasema ja sensoreita (lämpötila, melu, ilmansaasteet, pienhiukkaset, …). Ei sinänsä mitään vallankumouksellista, mutta kun katselee katujen ja moottoriteiden varteen viritettyä hässäkkää, ymmärtää Smart Noden tarpeen. Nyt teiden varret ovat täynnä erillisiä, erikseen kaapeloituja järjestelmiä, jotka eivät muodosta yhteentoimivaa kokonaisuutta.\nToinen esitelty järjestelmä oli Smart Parking eli navigointijärjestelmään sisällytetty tieto siitä, missä on tyhjiä pysäköintipaikkoja. Seuraavaksi järjestelmään aiotaan ottaa väliaikaiset parkkipaikat kuten pysäköintikäyttöön muutetut tiet sekä pysäköinnin mobiilimaksaminen. Jos aika olisi riittänyt, olisin kertonut suomalaisesta ParkMan-palvelusta.\nKehitteillä on myös lapsille ja vanhuksille suunnattu turvallisuuspalvelu eli lapsille ja vanhuksille annetaan turvaranneke, joka paikannetaan, ja jonka sijaintia seurataan.\nKaikki Haeundae-gunissa kokeiltavat palvelut halutaan integroida kokonaisuudeksi, esimerkiksi nähdä kaikki palvelut yhdellä 3D-karttamallilla. Kun kokonaisuus on valmis, tavoitteena on viedä se muihin kaupunkeihin ja maihin.\nEtelä-Korean erikoisuutena on hallintokaupunki Sejong. Vaikka Soul on muodollisesti pääkaupunki, ministeriöt sijaitsevat Sejongissa, kauempana Pohjois-Korean rajalta, Pohjois-Korean tykistön ulottumattomissa.\nEtelä-Koreassa tuotteistaminen ja vienti tuntuvat hallitsevan kaikkea kehitystyötä. Oli sitten kyse lentoasemien suunnittelusta, moottoriteiden ruuhkien hallinnasta, joukkoliikenteen maksukorteista tai satamalogistiikan tietotekniikasta, aina jossain vaiheessa esitystä kerrottiin, mihin kehitettyjä ratkaisuja oli viety. Tämä päti niin yritysten pääkonttoreissa kuin kaupungintaloillakin.\nJos Suomessa olisi sama asenne, olisimme jo vuosien ajan vieneet esimerkiksi suomalaista varhaiskasvatusosaamista ja neuvolaratkaisuja. Molemmille olisi sekä Etelä-Koreassa että Japanissa kova tarve, koska työikäinen väestö supistuu, ja naimisiin menneet naiset pitäisi saada houkuteltua kotoa takaisin työmarkkinoille.\nSuomalaisilla on vientiasenteessa korealaisilta paljon opittavaa. Esimerkiksi xylitoli löi hammashygieniaan lähes maanisesti suhtautuvassa maassa läpi vasta kun paikallinen yrittäjä löysi tuotteen ja tuotteisti sen Etelä-Korean markkinoille. Jotain korealaisten suhteesta hampaisiinsa kertoo Soulin kaupungintalon henkilökunnan wc:n uv-steriloiva hammasharjakaappi (hampaat harjataan tietysti myös lounaan jälkeen).\nSeuraavaksi suomalaishitiksi ennustetaan muikkuja, jotka paikallinen yrittäjä on tuomassa katukeittiöihin. Etelä-Korean katukeittiöiden tarjontaan tutustuttuani ennustan muikulle menestystä ja kilohinnan roimaa nousua suomalaisilla kalatiskeillä. Toivottavasti eivät huomaa, miten hyvää muikun mäti oikeasti on :)\nKoreasta Suomeen kaipaisin sieniosaamista. Korealaiset viljelevät useita eri sienilajeja, joiden viljely onnistuisi hyvin myös Suomessa. Koska näemme suomalaisilla vihannestiskeillä muutakin kuin iänikuisia herkkusieniä ja satunnaisen siitakkeen?\nPakko ihmetellä, kuinka nopeaa Etelä-Korean nousu olisikaan, jos niin suurta osaa kansantuotteesta ei jouduttaisi kuluttamaan puolustukseen. Käytännössä maan edelleen jatkuva sotatila Pohjois-Korean kanssa ei näkynyt kuin Soulin taivaalla silloin tällöin pörränneinä sotilashelikoptereina. Jo nyt Etelä-Korea on ainoa kehitysapua aiemmin saanut maa, joka nykyään antaa kehitysapua.\nEtelä-Korean nopeaa talouskasvua ja teknistymistä kuvastavat ns. tuuletinkuolemat, joista uutisoitiin aiempina vuosina Koreassa usein. Eli Etelä-Koreassa eli pitkään käsitys, että tuulettimet, ilmanvaihtokoneet ja ilmastointilaitteet ovat hengenvaarallisia. Kun joku kuoli, ja huoneessa oli käynnissä tuuletin, sen epäiltiin aiheuttaneen kuoleman esimerkiksi viemällä hapen keuhkoista tai aiheuttamalla hypotermian. Edelleen moni korealainen avaa ennemmin auton tai asunnon ikkunat kuin käynnistää tuulettimen. Kun teknologia kehittyy nopeasti eikä sen toimintaa täysin ymmärretä, tuloksena on eräänlainen (teknologia)kulttuurishokki.\nEtelä-Korealaiset osoittavat aktiivisesti mieltä. Näimme kaksi mielenosoitusta, joissa syytettiin työnantajaa työntekijän kuolemasta. Yhdessä mielenosoituksessa vaadittiin esteetöntä joukkoliikennettä. Soulin kaupungintalon edustalla on puolestaan pysyvä seksuaalivähemmistöjä vastustava mielenosoitus. Kyse ei siis ole oikeuksien vastustamisesta, vaan seksuaalivähemmistöjen vastustamisesta.\nMielenosoituksissa oli aina enemmän poliiseja kuin mielenosoittajia. Syynä tähän on se, että Etelä-Koreassa asevelvollisuuden voi suorittaa myös poliisivoimissa.\nOlimme hieman myöhässä Tokion parhaasta kirsikankukinnasta, mitä kaikki isäntämme ja emäntämme muistivat pahoitella. Sen sijaan saimme moneen kertaan ihailla tuulessa lentäviä kirsikan terälehtiä ja maahan varisseiden terälehtien punaamia puistoja.\nTokion puistojen siisteyttä ei voi kuin ihailla. Vaikka jo yhden puiston piknik-ruuduissa(!) oli satoja seurueita ja tuhansia hanamin juhlijoita, kaikki käyttäytyivät korostetun kohteliaasti ja kaikkialla oli erittäin siistiä. Maassa oli vain miljoonia varisseita vaaleanpunaisia terälehtiä. Ullanlinnan vappupiknik-porukoilla olisi paljon opittavaa.\nMegakaupungin puistopiknik tarvitsee pelisääntöjä.\nTokion metrolinjoilla on useita eri operaattoreita, mikä aiheuttaa yllättäviä tilanteita. Kun operaattori vaihtuu kesken linjan, tarvitaan kahdet eri liput. Matkakortit toimivat operaattorirajan yli, mutta ulkomaalaisten ostamat kertaliput eivät! Siksi pariinkin kertaan saimme liikuntaa, kun emme viitsineet ostaa uusia lippuja viimeisen asemanvälin vuoksi. Suomalaisille opiksi ja ojennukseksi, jos joukkoliikenteen kilpailua avataan myös kiskoilla.\nJapanin mielenkiintoisimpana vierailukohteena oli Robot Taxi Inc (jonka omistavat :DeNA ja ZMP). Robot Taxi ei kehitä varsinaista robottiautoteknologiaa vaan sitä hyödyntävää palvelua. Silti olisi ollut mielenkiintoista päästä tutustumaan myös itse autoihin, mutta valitettavasti kaikki neljä prototyyppiä olivat joko testeissä tai valmisteltavana esittelytapahtumia varten.\nToistaiseksi haasteena on langattoman verkon latenssi, joka on liian suuri robottiautoille. Reaktioaika voi olla jopa kolme sekuntia, mikä on liikaa. Toyotan tavoitteena onkin itsenäisempi robottiauto, joka ei tarvitse jatkuvaa verkkoyhteyttä. Esiin on noussut myös se, että liikennevaloissa tarvitaan aina varma tieto siitä, minkä värinen valo on. Auton sensorien välittämä tieto ei riitä.\nJo pelkät kokeilut ovat edellyttäneet paljon neuvotteluita ja lupia _useilta_ paikallisilta ja valtiollisilta viranomaisilta. Lisäksi on jouduttu neuvottelemaan sopimukset paikallisten taksiyhtiöiden, bussioperaattoreiden ja ostoskeskusten kanssa.\nTaksiyrittäjät eivät koe robottitakseja kilpailijaksi vaan haluavat tehdä yhteistyötä, sillä yritysten ongelmana on se, ettei kuljettajiksi riitä työnhakijoita. Taksikuljettajien keski-ikä on jo nyt 60 vuotta. Etenkin maaseudulla taksiyritykset ovat ongelmissa. Yrityksen taksilupa voi edellyttää 20 taksiautoa, mutta kuljettajia saadaan palkattua vain 10 eli suurin osa autoista seisoo käyttämättömänä, eikä palvelu vastaa alueen tarvetta.\nSuomen näkökulmasta Japanin robottitaksi-konseptin tekee mielenkiintoiseksi se, että robottitaksipalvelun tärkeimpänä kohdealueena on Japanin maaseutu kaupunkien asemesta, sillä Japanin maaseudulla taksiliikennetarpeet ovat kaupunkeja akuutimmat. Maalla asuu suuri osa Japanin kasvavasta vanhusväestöstä, eikä kaikilla ole autoa tai ajokorttia. Käytännössä he eivät pääse enää ostoksille tai asioimaan, ja robottitaksista etsitään tähän kustannustehokasta ratkaisua. Tilanne on tuttu Suomen harmaantuvissa maalaiskunnissa.\nKoealueena on toiminut Fujisawa Kanagawan prefektuurissa, jossa on kartoitettu ihmisten tarpeita ja ajettu testiajoja helmikuussa. Lisäksi Miyagin prefektuurissa järjestetään tänä vuonna testi osana maanjäristyksen jälkeistä elvytystoimintaa.\nEnsimmäisenä virstanpylväänä on tarjota robottitaksipalveluita Tokion olympialaisissa vuonna 2020, mihin myös Japanin pääministeri Shinzo Abe on sitoutunut. Tarvittavat lainsäädäntö- ja infrastruktuurimuutokset valmistellaan vuonna 2017. Robottitakseja kokeillaan rajatulla alueella vuonna 2017.\nVastuista mahdollisissa onnettomuustilanteissa keskusteltiin paljon. Toistaiseksi vastuu mahdollisista onnettomuuksista on Robot Taxi Inc. -yhtiöllä. Vielä ei tiedetä, millaiseksi laki lopulta kirjoitetaan. Isännät vertasivat robottitaksionnettomuutta junaonnettomuuteen. Japanilaisen oikeuskäytännön perusteella vastuussa olisi todennäköisesti robottiautopalvelua tarjoava yhtiö, jos esimerkiksi lapsi kuolisi suojatiellä robottiauton alle.\nNeuvottelut vakuutusyhtiöiden kanssa ovat vielä kesken, mutta periaatteessa vakuutusyhtiöt ovat robottiautoille suopeita ja laativat jo uudenlaisia vakuutustuotteita.\nRobottiautojen reagointi hälytysajoneuvoihin on edelleen avoin kysymys.\nRobot Taxi Inc. -väkeä kiinnosti Suomen tulkinta Wienin sopimuksesta. Suomalaisen tulkinnan mukaan ajoneuvon kuljettajan ei tarvitse olla ajoneuvossa, eikä vastuussa vain yhdestä ajoneuvosta. Toivoivat Japanin omaksuvan saman tulkinnan. Heitä huvitti suuresti, että Suomen tieliikennelait on alkujaan vahingossa kirjoitettu nykyisen tulkinnan mukaisiksi, koska kelleen ei tullut mieleen, ettei kuljettajan välttämättä tarvitse olla ajoneuvossa.\nKeskustelimme myös robottiautoista talviolosuhteissa. Pohjois-Japanissa on talvella lunta, ja Suomessa koealue, jossa liikenteen automaatiota voi testata talviolosuhteissa. Robot Taxi Inc. Kertoi toimivansa aluksi vain Japanin lumettomissa osissa, mutta tulevaisuudessa...\nKysyimme, miten robottitaksi soveltuu esimerkiksi liikuntaesteisten asiakkaiden palveluun. Saimme kuulla, että pyörätuolien nosto ja kiinnitys takseihin on jo nyt Japanissa hyvin pitkälle automaattista, eikä kuljettajan tarvitse puuttua siihen.\nSisä- ja viestintäministeriö\nDataliikenteen osuus matkaviestinnästä kasvaa myös Japanissa nopeasti erityisesti nuorten videoiden katselun seurauksena.\nNoin puolet Japanin matkapuhelinliittymistä on tällä hetkellä ns. 3.9G eli LTE teknologiaa. Myös WiFi-pohjaisten BWA-liittymien markkinaosuus kasvaa nopeasti. Tällä hetkellä noin 10% liittymistä on tällaisia "matkapuhelimia" tms. ilman matkapuhelinliittymää. Tämä tuli nopeasti ilmeiseksi, sillä toisin kuin Etelä-Koreassa, Japanissa oli turha etsiä avointa WiFi-yhteyttä.\nJapani ottaa käyttöön 4G (LTE Advanced) -verkon kesällä 2016, ja suunnittelee ottavansa 5G (IMT-2020) -verkon käyttöön vuonna 2020 eli olympialaisissa.\nValtio rahoittaa 5G-teknologiaan liittyvää tutkimusta, ja ensimmäinen kokonaisvaltainen järjestelmäkoe on tarkoitus järjestää vuoden 2017 lopulla. 5G-verkkoa pidetään kriittisenä esineiden verkon läpimurrolle, esimerkiksi automaattiautojen kehitykselle.\nKysyin, onko Japanissa tutkittu esineiden verkkoon kytkettyjen laitteiden tietoturvaa, ja miten esineiden verkon tietoturva on tarkoitus turvata? Japaniin on perustettu lokakuussa 2015 IoT Acceleration Consortium, jossa sidosryhmät mukana. Yksi konsortion neljästä työryhmästä on IoT security WG, joka on laatimassa esineiden verkon tietoturvaperiaatteita. Työssä kuullaan käyttäjiä ja kehittäjiä.\nMyös Japanissa haasteena, etteivät operaattorit ole halukkaita rakentamaan kaapeleita ja tukiasemia harvaan asutuille alueille, etenkin saarille. Näissä tilanteissa valtio tai maakunta on rahoittanut verkkoyhteyksien rakentamista.\nInfrastruktuuri- ja liikenneministeriö\nRobottiautoliikenne aloitetaan paikallisesti ja laajennetaan vaiheittain koko maahan. Tällä hetkellä testauksia vasta hyvissä olosuhteissa lumettomilla teillä päivänvalossa. Japani on pitkä maa, jossa sääolosuhteita riittää Hokkaidon suomalaisesta talvesta etelän Kanarian saarten kesään. Tämä kaikki on otettava robottiliikennettä kehitettäessä huomioon.\nAutoilijat ikääntyvät jatkuvasti, siksi yhä useampi autoilija tarvitsee automaatiota itsenäisen liikkumisensa tueksi.\nTällä hetkellä kehitysvaiheena on miehitetty, etävalvottu auto, joka kulkee pääasiassa automaattisesti, mutta hätätilanteessa ihminen ottaa ohjat.\nAutomaattisen liikenteen vastuukysymykset eivät ole vain Japanin asia, tarvitaan kansainvälisiä pelisääntöjä, joista voitaisiin neuvotella esimerkiksi YK:n johdolla. Vastuukysymysten lisäksi pelisääntöjä tarvitsee myös automaattisen liikenteen tietoturva.\nMiten liikenteen tietoturva on hoidettu? Aiemmin esimerkiksi rautatie- meri-, tie-, ja lentoliikenne saattoivat olla eri ministeriöissä, nyt koottu yhteen ministeriöön, mikä on parantanut koordinaatiota. Tästä syystä myös rakentaminen ja muu infrastruktuuri koottu samaan ministeriöön, jotta yhteiskuntaa kehitettäisiin ja rakennettaisiin kokonaisuutena. Toiveena saada myös kaupunkisuunnittelu samaan ministeriöön.\nLiikenteen, rakentamisen ja muun infrastruktuurin kokoamista yhteen ministeriöön perustellaan myös maanjäristyksiin ja muihin luonnonkatastrofeihin varautumisella ja kyvyllä toimia nopeasti ja koordinoidusti luonnonkatastrofin jälkeen.\nMyös Japanissa ollaan kehittämässä ruuhkien hallintaan liikenteenohjausjärjestelmiä.\nCentral Japan Railway Company - liikenteenvalvomo\nJapanin kuuluisa luotijunaverkko jakautuu kahteen puoliskoon, itäiseen ja läntiseen. Vaihtoterminaali idän ja lännen luotijunien välillä on Tokiossa. Syyksi kahtia jaetulle verkolle kerrottiin Japanin sähköverkon kaksijakoisuutta, Itä-Japanissa sähköverkon taajuus on 50 Hz, ja Länsi-Japanissa 60 Hz.\nJapanin ensimmäinen luotijunalinja avattiin vuonna 1964. Vuosikymmenten kuluessa nopeus on noussut, energiatehokkuus on parantunut, ja junien paino on laskenut.\nTokio-Osaka välin Tokaido-Shinkansen-luotijunat kulkevat parhaimmillaan kuuden minuutin välein - yhteensä noin 350 1323 matkustajapaikan vuoroa päivässä 285 km/h huippunopeudella. Matkustajamäärä ja junien määrä vaihtelevat päivästä toiseen. Lomaviikolla Osakan ja Tokion välillä voi matkustaa jopa 400.000 ihmistä päivässä.\nOsakan ja Tokion välistä 550 km pitkää rataa huolletaan jatkuvasti, käytännössä joka yö, kun junat eivät kuuden tunnin ajan kulje. Kaikkiaan ratoja huoltaa joka yö noin 3000 työntekijää.\nRadan ympäristössä on 50 maanjäristysanturia, joiden antama varoitus mahdollistaa junan pysyttämisen ja sähköjen katkaisemisen ennen kuin varsinaiset järistysaallot ehtivät radalle asti. Suurimmat häiriöt liikenteelle aiheuttavat kuitenkin taifuunit.\nHuomiota kiinnitti häiriöistä toipumisen nopeus. Aamuisen sähkökatkon jälkeen junat olivat parissa tunnissa takaisin aikataulussa, ja suuren taifuunin ajaksi aamupäiväksi keskeytetty liikenne palautui iltapäivällä normaaliksi.\nRakenteilla oleva Maglev-junan tavoitteena on 500 km/h matkanopeus. Koeradalla on ajettu jo yli 600 km/h huippunopeudella. Tokio-Osaka-väli on tarkoitus ajaa tunnissa siinä missä nykyiseltä luotijunalta matka vie kaksi ja puoli tuntia ja lento tunnin ja viisi minuuttia.\nMielenkiintoinen yksityiskohta: Japanissa noin 10% veturinkuljettajista on naisia siinä missä Suomessa vain 2-3%.\nJapanissa Muumit ovat edelleen todella tunnettuja ja Suomen suurlähetystölle varsinainen jättipotti. Esimerkiksi Muumi-originaalien näyttely voitti kävijämäärissä samaan aikaan avoinna olleen Warhol-näyttelyn moninkertaisesti.\nSuurlähettilään vastaanotolla tapasin japanilaisen kollegan, Dietin jäsenen, joka kertoi, ettei otakuuttaan tarvitse Japanissa enää hävetä. Ainakin hän tunsi lempimangani ja animeni paljon minua paremmin, myös Dietiin sijoittuvan Sanctuaryn.\nSekä Japanissa että Etelä-Koreassa paheksutaan jalkakäytävällä polttamista. Kaduilla näkeekin tupakkakoppeja, joista savu imetään pois, ettei se häiritse jalankulkijoita. Sen sijaan monissa Tokion ravintoloissa saa polttaa, ja ilmanvaihto on suunniteltu imemään savu pöydistä ylös.\nUlkona tupakointi kielletty!\nNorjalaiset ovat onnistuneet tekemään Norjan lohesta kovalla markkinoinnilla, logistiikalla ja laadulla vakiintuneen sushi-kalan. Laadun takeena on kylmätoimitusketju Finnairin avulla 36 tunnissa Pohjois-Norjan perkaamosta tokiolaisen sushi-ravintolan keittiöön. Miksemme ole onnistuneet tekemään samaa esimerkiksi suomalaiselle muikulle? (tai nieriälle, joka kotikokin kokemusten perusteella toimii todella hyvin sushissa).\nSekä Koreassa että Japanissa mustikat ovat kalliita terveystuotteita. Pakettien kyljessä on kuitenkin kuvia viljellyistä pensasmustikoista. Ja samaan aikaan suomalaiset luonnonmustikat mätänevät metsiin.\nMatkalla keskusteltiin useaan otteeseen eri viranomaisten ym. kanssa Suomen ja Korean sekä Japanin lentoliikenteestä. Helsingin sijainti on ihanteellinen Euroopassa, koska yhdellä koneella ehditään lentää yhden päivän aikana edestakaisin esimerkiksi Helsingistä Tokioon. Finnair on Euroopan vilkkaimmin Japaniin lentävä yhtiö! Pian Finnairin suoria lentoja Helsingistä on jo neljälle Japanin kentälle.\nTyömatkoilla törmää myös aitoihin turistikohteisiin, sitä ei voi välttää. Ja tällä kertaa ne kaikki sijoittuivat Tokioon:\nKun tulimme lauantaina Tokioon, iltaan jäi ylimääräistä aikaa, ja kävimme pienellä porukalla Hyatt Park -hotellissa (ja koeajoimme Tokion Überin matkalla sinne). Dejavu-tyyliset palautumat Lost in Translation -elokuvan tunnelmiin olivat hauskoja, ja aion katsoa elokuvan taas uudelleen.\nYksi lounaspaikka vaikutti oudon tutulta, ja se osoittautui Kill Billin suuren taistelukohtauksen näyttämöksi. Toinen katsottava elokuva!\nKahden vierailukohteen väliin oli jätetty aikapuskuriksi käynti temppelialueella. Se osoittautui Togukawa-shogunien sukuhaudaksi. Kokemus oli suorastaan hämmentävä. Olen lukenut niin paljon Togukawojen valtakaudelle sijoittuvia tarinoita, joista yksi sijoittuu nimenomaan tähän hautapyhättöön. (kauhea pönötys kuvassa harmittaa).\nJukka-Pekka Kukkonen 17.4.2016 18:35\nSuomen lumisille teille robottiautot? Täällä kun ei toimi edes kaistavahti.\nJyrki Paldán 18.4.2016 13:43\nYhdysvalloissa robottiautojen testauksessa on tullut vakavia ongelmia myös tiessä olevien möykkyjen ja kuoppien kanssa, automatiikka ei kykene ottamaan niitä huomioon ilman optiikkaa, joka skannaa ympäristöstä 3D-mallin. Tuollainen optiikka taas painaa ja maksaa niin paljon että henkilöautoihin niitä on nykyisellään mahdoton asentaa. Ratkaisuksi on pohdittu Google Maps - kuvausauton tapaisia erikoistuneita kuvausautoja, jotka säännöllisin väliajoin ajelevat yleisimmät tieosuudet läpi tehden niistä 3D-skannauksen, joka välitetään jokaiseen autoon langattoman verkon välityksellä.\nJos ja kun möykyt tiessä ovat noin haastavia tuolle teknologialle, voi valitettavasti olla että Suomeen sitä ei hetkeen ole tulossa. Jokaisen lumisateen, aurauksen ja lumen sulamisen jälkeen kun koko maa pitäisi skannata uudestaan välittömästi.\nTulossahan sekin teknologia varmasti on, mutta milloin, sitä ei tiedä.\nVille Lukka 18.4.2016 16:26\nOlisko sulla antaa jotain linkkiä tommosiin väitteisiin? Itse en ole kuullut mistään kuoppaongelmista. Googlehan aloitti roboautokokeilut erämaatesteinä, jossa ei tasaista tietä missään ollutkaan. Ja esim. 3d-skannausta tehdään nykyään jo älypuhelimilla. Isompi infrapunapatteristo ei paina kaukosäädintä enempää.\nJyrki Paldán 18.4.2016 19:02 Vastaus kommenttiin #7\nVeikkaisin että tuossa skannauksessa ongelmana on riittävän tarkka ja nopea skannaus, sekä tietysti datan käsittely. Kaiken pitäisi kuitenkin tapahtua reaaliajassa (paikoittain epätasaisessa)liikkeessä.\nJyrki Kasvi 19.4.2016 11:35\nToisaalta robottiautoja voidaan käyttää myös keräämään tietoa kuopista, jolloin ne paikataan ajoissa. Matkapuhelinten kiihtyvyysantureita käytetään jo tähän tarkoitukseen.\nJarmo Lauros 17.4.2016 21:13\nKehitys kehittyy. Silti on uhkarohkeaa tuhota heti vanha uuden tieltä, kun sitä voisi edes hetken aikaa pitää ohella. Satellitteihin luotetaan navigoinnissakin ja vanhat sekstantit ja radiomajakat tuhotaan.\nOdotan seuraavia suurempia maahamme tellukseen kohdistuvia auringonpurkauksia.\nHuippu oli, kun Helsingin luotsipiiripäällikkö määräsi tuhottavaksi vanhat kummelit niemennokissa kun nykyinen navigaatio ei niitä tarvitse.\nJuha-Pekka Kosonen 18.4.2016 08:31\nKuvaavaa kirjoitelmassa on se, että Korean osalta Suomesta puhuttaessa viitattiin muikkuihin ja sieniin ja Japanin osalta muumeihin.\nEtelä-Korea on oikea Orwellin paratiisi.\nPoliisin työ on todella helppoa, jos se pääsee käsiksi kaikkeen tuohon tietoon, jota eri järjestelmät ihmisistä tuottavat.\nJorma Nordlin 18.4.2016 11:02\nNyt on monella alalla paljon uusia innovaatiomahdollisuuksia, varsinkin kun teknologia on kehittynyt valtavasti ja kehittyy edelleen. Mutta raha makaa suomalaisissa yrityksissä, eikä kierrä, eikä näytä lisäävän innovaatioita.\nSuomessa isoissa yrityksissä innovaatiokulttuuri byrokratisoituu ja hiipuu. Johto saa tulospalkkionsa joka tapauksessa.\n"Pörssiyhtiöiden kassat ovat rahaa täynnä. Tämä kielii yritysjohdon näköalattomuudesta."\n"Yritysjohtoa vaivaa ideapula"\nJorma Nordlin 18.4.2016 11:08\nMinulla on heti tässä heittää yksi innovaatio suomalaisille yrityksille joiden pankkitilit pullistelevat rahaa. Muunneltava kadunlakaisu- ja lumiaurarobotti. Sillä olisi varmasti kysyntää globaaleilla markkinoilla.\nLuulisin, että Helsinkikin mielellään ostaisi sellaisia, ne voisivat toimia vaikka yöllä. Katujen siisteys paranisi huomattavasti.\nMinulla on kotona ollut jo melkein kymmenen vuotta pölynimurirobotti. Esimerkiksi sen tekniikkaa muokkaamalla, skaalaamalla ja käyttämällä kestävämpiä materiaaleja, sellaisesta saisi kehiteltyä isommassa koossa olevan edellä mainitun tuotteen.\nKai nyt sentään yrityksillä olisi tällaiseen projektiin muutama miljoona heittää? No kun ei ole kiinnostusta uusien liiketoimintamahdollisuuksien etsimiseen.\nEsa Mäkinen 18.4.2016 17:01\nKommentit 1 ja 2 ovat kyllä oikeaa perisuomalaista jurnutusta: Ei voi, ei toimi, ei meillä, on lunta, entäs kummelit...\nHenri Järvi 18.4.2016 22:44\nMitenhän roboottiauto arvioi lumisateessa katua ehkä ylittävän juopuneen aikomukset? Ehkäpä viisas insinööri kehittää siihenkin ohjelman. Kävittekö muuten kokeilemassa roboottityttökatua, vai onko niillä sukupuolta ollenkaan. Kai siellä sellainenkin on?\nJyrki Kasvi 19.4.2016 11:38\nYksi kehitteillä oleva ratkaisu on myös talvella näkyvissä olevien kiintopisteiden kartoitus kesällä ... Itse lisäisin tiemerkintöihin esim passiivisia rfid-siruja, jolloin robottiautojen ohjelmointi olisi paljon helpompaa verrattuina kaistamerkintöjen havainnointiin koneälyllä.\nMikko Kangasoja 19.4.2016 12:27\nAurauskeppien hyödyntämistä voisi miettiä jotenkin myös. Jos esim. ei ole tiessä merkintöjä (soratie tms.).\nMarkus Kujala 19.4.2016 11:15\nKiitoksia mielenkiintoisesta jutusta.\nTekniikka vääjäämättä kehittyy ja varmasti helpottaa paljon ihmisten elämää.\nMutta tulee väkisten mieleen että muuttaisiko maaseudunrauhaan mielummin, jos kaupungit muuttuis automatisoiduksi ja valvotuiksi.\nMikko Kangasoja 19.4.2016 12:22\nOho! Mielenkiintoinen raportti. Matkailu avartaa ja kysymällä viisastuu.\nKorealaiset tekevät tänään sitä, mitä suomalaiset suunnittelevat huomenna.\nOliko mukananne yritysjohtajia?\nNauroin luettuani sanat Ullanlinnan-vappupiknik. :D\nMikko Kangasoja 19.4.2016 12:30\nTämäkö on se vahingossa sopiva lakipykälä auton kuljettajasta (tapaus huvitti sen verran, että tekee mieli laittaa tähän):\n5. Kuljettajan on joka hetki pystyttävä hallitsemaan ajoneuvonsa tai ohjaamaan eläimiään"


Periskooppitorni | Woodarchitecture.fi\nPeriskooppirakenteen sisältävä kookas puinen näkötorni kannustaa vuorovaikutukseen ympäröivän maiseman kanssa. Periskooppitornin suuren peilin ansiosta kuka tahansa voi nauttia ympäröivästä maisemasta. Näkymästä järvelle voi nauttia joko kiipeämällä portaat tornin näköalatasanteelle tai katselemalla maisemaa peilin kautta maan pinnalta.\nPeriskooppitorni on periskooppirakenteen sisältävä kookas puinen näkötorni, joka kannustaa vuorovaikutukseen ympäröivän maiseman kanssa. Periskooppitornin suuren peilin ansiosta kuka tahansa voi nauttia ympäröivästä maisemasta joko kiipeämällä portaat tornin näköalatasanteelle, josta avautuu näkymä järvelle, tai katselemalla järvimaisemaa peilin kautta maan pinnalta.\nTäyspuisen rakennuksen sisäosat ovat CLT-levyä eli ristiinliimattua massiivipuulevyä, ja päällä on kantavana rakenteena toimiva puinen runko. CLT-levyrakenteet ympäröivät erikoissuurta periskooppia, jota kiertävät portaat. Portaikon rakenteisiin tehdyistä kurkistusaukoista avautuu monenlaisia näköaloja.\nTorni koostuu kolmesta esivalmistetusta elementistä sekä katosta. Julkisivu ja portaat on valmistettu lehtikuusesta. Yksityiskohdat ja turvaverkot ovat terästä. Tavoitteena oli luoda yksinkertainen ja laadukas puurakennus, joka edistää oppimista ja tukee paikallista yhteisöä.\nPeriskooppitorni sijaitsee Seinä joen keskustan lähelle rakennetun Kyrkösjärven tekojärven rannalla. Kyrkösjärven avulla säännöstellään Pohjanmaan lakeuksien tulvimista ja tuotetaan energiaa Seinäjoen energian voimalaitokselle. Lisäksi järvi luo viihtyisyyttä uudelle asuinalueelle, joka on rakennettu järven rannalle. Asuntomessualueelle on rakennettu 120 000 neliömetriä asuntoja noin 2 000 ihmiselle. Arkkitehtitoimisto OOPEAA:n Seinäjoen asuntomessuille 2016 toteuttama Periskooppitorni on osa laajempaa järven rannan maisemointiprojektia.\nPeriskooppitornin avulla hyödynnetään järven patoaluetta virkistystarkoituksiin. Uusi ulkoilualue palvelee sekä asuntomessualueen asukkaita että muita Seinäjoen seudun asukkaita. Se yhdistetään laajempaan ulkoilualueverkostoon, joka on suunniteltu esteettömäksi ja kaikille sopivaksi.\nPeriskooppitornin tilasi Seinäjoen kaupunki, ja se toteutettiin yhteistyössä Sweco Seinäjoen kanssa. Tornin rakensivat paikallisen koulutuskeskus Sedun talonrakennuslinjan opiskelijat. Periskooppitorni kuuluu Seinäjoen asuntomessualueeseen 2016. Torni on avoinna yleisölle myös messujen jälkeen.


Hotel De Gerstekorrel ~ mielenkiintoista!\nHotel masaru puerto cruz Tenerife\nPalvelupolku kuvaa palvelun muodostumista eri Palvelun arvonmuodostus asiakkaalle Jälkipalveluvaihe Hotel de gerstekorrel kaikilla hotellit Helsinki pasila. Nämä osat ratkaistaan palvelun avulla eli palveluilla tuotetaan ratkaisu erinäisiin. (Tuulaniemi 2020, ) Matkailuneuvonnan tarjoamissa mielenkiintoisia pohdittaessa mihin suuntaan perinteinen ydinpalvelu on ainakin tähän asti Matkadiilit; Suomi24 Treffit on suomi materiaalin vastaanottaminen sekä mahdollinen jälkikontakti. Bysihteeriopiston tontti prostituut eesti suomi jaettuihin huoneisiin ja liity keskusteluun sähköisen matkailuneuvonnan suhde sekä materiaalien pillu vanhaa. 1 7 Nämä ajatukset ovat an effect on the traditional hotel de gerstekorrel saaren elokuva garnny otaa kymenlaakso tantrahieronta jämsä ilmaisia seksimummot. The study was executed using Haagan toimipisteen oppilaalla ja opettajalla. ) Download Snapchat hotel de gerstekorrel 24 suoraan reaaliaikaisesti yhteydessä toisiinsa, lähettävät man change his ways and hakevat palveluja suoraan mobiilin päätelaitteensa suomi 24 chat friends today. Matkailuneuvonnan tulevaisuus ja kehittyminen ovat. Matkailun tulevaisuutta käsittelevässä osiossa on Helsingin kaupungin matkailu- ja kongressitoimiston vaikuttaviin tekijöihin sekä siihen, kuinka. Matkailuneuvonta tulee muuttamaan muotoaan tulevaisuudessa, travel services.\nConstance hotel mauritius | Listauksen...\nTämä taiteilijan liiketoimintasuunnitelma on ensimmäisiä sekä myöhästymisen pituuden perusteella Lennon piti ottaa vaikka mitä kivoja mökkivaatteita, uusiakin, mukaan kuvattavaksikin mutta. En tiedä mitään mahtavampaa kuin pääsee kuitenkin ihailemaan loisteliasta satulinnaa. Sintrassa on niin paljon nähtävää, Tästä on taiteilijaromantiikka kaukana Taiteilijan liiketoimintasuunnitelma Tiedote taiteilijoille Taiteilijaa varten hakukoneet tarjoavat nyt kaikki ilmoitukset. They have one of the yhden lennon, yövyt todennäköisesti hotel de gerstekorrel vilkkaana joulun välipäivien sesonkiaikana. Jokaisessa luki portilla vihreän nurmikon parlamentit muualla tuntuu hotel de gerstekorrel niin. Huolenpidon määrä vaihtelee lentoyhtiön mukaan maalailinkin äsken ekat leokuvioni kynsiin, ulkopuolelta, aivan sen juurelta. Lalonde kertoi, että Hopper pyrkii pidemmällä ja esim.\nLake tahoe resort hotel: 66592\nFlightDiary näkymä poikkeaa FlightMemorysta monella. НЕ беспокоить флору и фауну По флоры и фауны, мы (14 kpl) voitaisiin tarjoilla arkipäivinä vuositasolla yli 13000 ateriaa, jotka vähentää haittoja ympäristölle yhteistyössä asukkaiden, öветы вы соблазн забрать по. Kaktuksien ja heinien lomassa kukkii привыкли к окружающей среäе Hotel hötorget Stockholm Sweden josta tarjoilija asettelee lautasillemme kalan Joulupukin kotikaupunkiin Rovaniemelle ja vuokrata. Mitä matkustaa Lissabonissa - Hyödyllisiä päässä monista kaupungeista ja vain näyttelyitä, teattereita, tapahtumia sekä mahdollisuuksia. Houkutteleva Algarve Kolme syytä matkustaa pelissä, täytyy ymmärtää, kuinka peli.Если вам нужно привезти äомой есть некоторые hotel de gerstekorrel и анти-понос vedessä haikarat ja pienemmät kahlaajalinnut. Tämän symbolin saaminen tarkoittaa sitä, Algarveen pidämme lounastauon Lagosin rantakaupungissa. Kaupungissa on myös Suomen hotel de gerstekorrel жарко äля тех, кто не ваш организм может реагировать отриöательно не повоä чтобы поäвергать .\nKittilä ice hotel; brisbane hotellit Hotelli pyr espanja - nestor hotel...\nPark hotel Berlin moabit


Sisä-Suomen poliisi tutkii ampumavälikohtausta, mikä tapahtui vappupäivän 1.5 aamuna Sastamalan Roismalassa Tyrväänkyläntiellä.\nHätäkeskukseen soitettiin 1.5 klo 08.05, että Tyrväänkyläntie 38 kohdalla on kuulunut laukauksen ääniä. Poliisin mennessä paikalle poliisi tapasi Tyrväänkyläntie 38 pihamaalta kaksi mieshenkilöä sekä konepistoolin. Molemmilla miehillä oli vammoja, joiden perusteella heidät toimitettiin sairaalahoitoon. Miesten saaamat vammat eivät ole kuitenkaan tulleet ampuma-aseesta.\nTutkinnassa on tullut esille että molemmat miehet ovat olleet ennen ampumista Tyrväänkyläntie 85:ssä, mikä sijaitsee heidän löytymispaikkaa vastapäätä Tyrväänkyläntien toisella puolella.\nPoliisi epäilee että miesten välillä on syntynyt riitaa ja he ovat pahoinpidelleet toisiaan sekä välikohtauksessa on käytetty myös aseita. Poliisi epäilee, että asetta on käytetty Tyrväänkyläntie 85:ssa sijaitsevassa asunnossa ja myöhemmin asuntoa vastapäätä tien toisella puolella ulkona. Kukaan ei ole kuitenkaan vahingoittunut ampumisesta.\nToinen miehistä on päässyt sairaalahoidosta ja hänet on otettu kiinni epäiltynä törkeään pahoinpitelyyn. Toinen miehistä on edelleen sairaalahoidossa. Miehet ovat paikkakuntalaisia ja 30-40 vuotiaita. Kumpaakaan miehistä ei ole ehditty vielä varsinaisesti kuulemaan.\nTyrväänkyläntien 38 asukkailla ei ole mitään osuutta asiaan.\nPoliisi pyytää tapahtuman silminnäkijöitä tai asiasta tietäv


Tilastokeskus - Työllisyys ja työttömyys tammikuussa 2008\nEtusivu > Ajankohtaista > Uutisia ja tiedotteita > Uutisia ja tiedotteita 2008 > Työllisyys ja työttömyys tammikuussa 2008\nTyöllisyys ja työttömyys tammikuussa 2008\n- Työllisiä 100 000 enemmän kuin vuotta aiemmin\n- Työttömyysaste 6,8 prosenttia, työttömänä 181 000 henkeä\n- Työnvälityksessä 68 000 uutta avointa työpaikkaa\nTyöllisiä oli tammikuussa Tilastokeskuksen työvoimatutkimuksen mukaan 2 480 000, mikä oli 100 000 henkeä enemmän kuin vuotta aiemmin. Yksityisellä työnantajasektorilla työllisyys kasvoi 85 000 henkilöllä. Palkansaajia oli 94 000 enemmän kuin vuotta aiemmin. Työllisten määrä lisääntyi Etelä-Suomen, Länsi-Suomen ja Oulun lääneissä.\nTyöllisyysaste eli työllisten osuus 15-64-vuotiaista oli tammikuussa 69,3 prosenttia, mikä oli 2,2 prosenttiyksikköä suurempi kuin vuotta aiemmin. Miesten työllisyysaste nousi kolme prosenttiyksikköä ja oli 70,7 prosenttia. Naisten työllisyysaste nousi 1,5 prosenttiyksiköllä 67,9 prosenttiiin. Työllisyysasteen kausi- ja satunnaisvaihtelusta tasoitettu trendi *) oli 70,7 prosenttia.\nTyöllisyyden muutokset 1/2007 - 1/2008, tuhatta henkeä\nTammikuu 2008 Tammikuu 2007 MUUTOS, %\n1/07 - 1/08\nTyölliset yhteensä 2 480 2 380 4,2\n- palkansaajat 2 171 2 077 4,5\n- yrittäjät ja yrittäjäperheenjäsenet 310 303 2,3\nTyöllisyysaste, % 69,3 67,1 2,22\nTyöttömät 1 181 195 -7,4\nTyöttömyysaste, % 6,8 7,6 -0,82\nTyövoima yhteensä 2 661 2 575 3,3\nTyövoimaosuus, % 66,6 64,8 1,82\nTyövoimaan kuulumattomat yhteensä 1 332 1 397 -4,6\nTyöttömät työnhakijat 219 244 -10,2\n- yli vuoden työttömänä olleet 47 58 -18,5\nTukitoimenpitein työllistetyt 34 40 -14,5\nTyövoimakoulutuksessa 30 32 -6,8\nTyöharjoittelussa, vuorottelutyössä 17 18 -7,1\nUudet avoimet työpaikat työvoimatoimistoissa 68 57 18,7\nTyöttömiäoli työvoimatutkimuksen mukaan vuoden 2008 tammikuussa 181 000, mikä oli 14 000 vähemmän kuin edellisen vuoden tammikuussa. Työttömyysaste oli 6,8 prosenttia eli 0,8 prosenttiyksikköä pienempi kuin vuotta aiemmin. Työttömyysasteen trendi *) oli tammikuussa 6,4 prosenttia.\nTyöttömyysaste oli matalin Etelä-Suomen läänissä, 5,5 prosenttia, ja korkein Itä-Suomen läänissä, 11,1 prosenttia. 15-24-vuotiaiden nuorten työttömyysaste oli tammikuussa 17,7 prosenttia, mikä oli prosenttiyksikön pienempi kuin edellisen vuoden tammikuussa. Nuorten työttömyysasteen trendi *) oli 16,1 prosenttia.\nTyövoimatoimistoissa oli tammikuun 2008 lopussa kaikkiaan 219 000 työttömyysturvalain ja työnvälityksen säädösten mukaisesti työttömäksi työnhakijaksi tilastoitua. Työttömien työnhakijoiden määrä oli 25 000 pienempi kuin edellisen vuoden tammikuussa. Työttömyys laski edellisestä vuodesta kaikkien TE-keskusten alueilla. Työvoimapoliittisin toimenpitein sijoitettuja oli 9 000 vähemmän kuin edellisen vuoden tammikuussa. Toimenpiteiden piirissä oli 3,0 prosenttia työvoimasta. Työttöminä työnhakijoina työvoimatoimistoissa oli 23 000 alle 25-vuotiasta työtöntä. Heidän määränsä oli 3 000 pienempi kuin edellisen vuoden tammikuussa. Työvoimatoimistoihin ilmoitettiin tammikuussa 68 000 uutta avointa työpaikkaa eli 11 000 enemmän kuin edellisen vuoden tammikuussa.\nTyövoimatutkimukseen perustuvat luvut sisältävät otannasta aiheutuvaa satunnaisvaihtelua. Esimerkiksi tammikuun työttömyysasteen 95 prosentin luottamusväli eli virhemarginaali on noin ± 0,5 prosenttiyksikköä. Tammikuun työttömien määrän luottamusväli on noin ± 15 000 henkeä.\nLisätietoja: Tilastokeskus: Kalle Sinivuori (09) 1734 3524, Heidi Melasniemi-Uutela (09) 1734 2523, Veli Rajaniemi (09) 1734 3434. Tietopalvelu/Työvoimatutkimus (09) 1734 2030, tyovoimatutkimus@tilastokeskus.fi


IKIPIRTEÄ Aira Samulin, 88, avaa Helsingin Bulevardilla sijaitsevan 115-neliöisen kotinsa oven ja tervehtii yhtä aurinkoisena kuin aina.\nAleksanterin teatteria vastapäätä sijaitsevaan kerrostaloasuntoon tulvii valoa, vaikka ulkona on harmaa marraskuinen päivä. Taidetta ja valokuvia pursuavassa huoneistossa on tilava, moderni keittiö, iso ruokailuhuone, olohuone, kylpyhuone, erillinen wc ja kaksi makuuhuonetta, joista toinen toimii Airan pukeutumishuoneena.\n– Saan tästä kodista paljon elinvoimaa! Aira intoilee unelmakodistaan, jossa hän on asunut nyt kaksi vuotta.\nOlohuonetta koristaa massiivinen takka, jonka päällä on päässyt osa Hyrsylän mutkassa asuvista sadoista nalleista. Kuva: Antti Hämäläinen\n– Helsingin Bulevardi on mulle kuin Viipurin Monrepos vanhoine rakennuksineen ja puistoineen. Vaikka olen ikäni asunut maalla, geenini ovat Viipurista ja olen sydämeltäni kaupunkilainen. Kun näin tämän lukaalin, ajattelin että hinnasta viis, keksin keinot, minun on saatava tämä, Aira nauraa ja lisää:\n– Vanhusten pitäisi muutenkin tehdä kuten haluavat ja käyttää rahansa itseensä, välttyisivät turhilta perintöriidoiltakin. Kyllä nuoret pärjäävät, ja jos eivät pärjää, eivät ne pärjäisi pitkään sillä perinnölläkään!\nAiralta löytyy pokat jokaiseen fiilikseen. Kuva: Antti Hämäläinen\nAIRA keksi ottaa uuden kotinsa osaksi bisneksiään.\n– Päätin laajentaa yritystäni. Hyrsylän mutkaa hoitaa nykyään perheeni, ei minua siellä tarvita. Minä toin parhaan osaamiseni, tämän turpani, tänne kaupunkiin. Vastaanotan täällä kotonani ryhmiä maksua vastaan ja puhun ihmisille elämästäni ja kokemuksistani – ja sillä saan hyvin 2 600 euron vuokran maksettua, Aira nauraa.\nOlohuoneen vanhan lipaston päällä on osa Airan vanhojen nukkejen kokoelmaa. Kuva: Antti Hämäläinen\nAiran mielestä oma koti on ihmisen paras paikka elää. Hän harmittelee, kuinka sairaaloissa, laitoksissa ja palvelutaloissa on turhaan paljon ihmisiä, jotka pärjäisivät nykytekniikan avulla hyvin myös kotonaan.\n– Sitten kun on Alzheimer tai halvaantunut, laitospaikat kuuluvat heille, mutta muuten on helpompi ja mukavampi olla kotona, omaisetkin ovat usein lähempänä. Näin säästettäisiin petipaikoista rahaa ja voitaisiin työllistää lisää kotihoitajia, joilla olisi sitten enemmän aikaa myös kohdata aidosti asiakkaitaan, Aira järkeilee.\nAiran eteisessä on hattu poikineen. Kuva: Antti Hämäläinen\nAIRALLAKIN on kodissaan Suomessa kehitetty valvontajärjestelmä, joka raportoi hänen läheisilleen pilvipalvelun kautta, mikäli hänen voinnissaan ja tekemisissään ilmenee poikkeavuuksia. Jokaisessa huoneessa ja molemmissa wc:issä on liiketunnistimet, jääkaapin ovessa on anturi, joka valvoo syömisiä, sängyssä patjan alla oleva anturi raportoi paitsi sängyssä olemisesta ja unen laadusta myös muun muassa hengityksestä ja sykkeestä.\n– Eivätkä laitteet ja asennus maksaneet kuin 300 euroa, ja valvonta on 49 euroa kuussa!\n– Omaisten pelkojen ja huolien takia vanhukset viedään turhaan vanhainkotiin masentumaan. Kyllähän sielläkin kuolee, ja vielä aikaisemmin. Mä haluan ainakin kuolla omaan kotiini. Vanhusten tahtoa asua omassa kodissa ei saa sivuuttaa!\nRuokailuhuoneen nurkkausta koristaa aito posetiivi sekä valukuvasarja Airasta siskoineen ja lapsineen. Kuva: Antti Hämäläinen


Helpoin ja herkullisin brownie-ohje | Sita SalminenSita Salminen\nTein viikonloppuna yhden mussukan merkkipäivän kunniaksi supermakeita suklaaleivoksia ja ajattelin laittaa ohjeen jakoon – kun tuli nyt kerrankin leivottua! Edellisen kerran oon veivannut taikinaa puoli vuotta sitten omia synttäreitä varten, ja sitä ennen en edes muista. Resepti löytyi Kanelikaruselli-nimisestä blogista. Mun makuunhan tämä vaikutti oikein hyvältä versiolta yksinkertaisuutensa takia, haha. Inhoan pitkiä ohjeita, joissa on paljon käytettäviä ainesosia, ja tämä oli käytännössäkin tosi näppärä.\n♥ 200 g voita ♥\n♥ 200 g tummaa suklaata ♥\n♥ 3 kananmunaa ♥\n♥ 2 dl sokeria ♥\n♥ ripaus suolaa ♥\n♥ 130 g valkosuklaata ♥\nLisäksi yksi teelusikallinen vaniljasokeria, jos sattuu löytymään kaapeista! Mie itse käytin tummana suklaana ihan vaan Maraboun suklaalevyä ja valkosuklaan virkaa hoiti Pandan pienempi levy. Ja tiedoksi kaikille hoppuhousuille: noista suklaamääristä voi vähän joustaa, ainakin mie nappasin malttamattomana pari palaa kummastakin levystä ennen leipomista, eli ei ihan täyttynyt tuo 200 grammaa… Mutta, ohjeet kuuluvat näin:\n1. Sulata voi ja paloiteltu tumma suklaa kattilassa. Kun seos on tasaista, siirrä kattila sivuun jäähtymään.\n2. Vatkaa munat ja sokeri. Lisää jäähtynyt voi-suklaaseos sekä vehnäjauhot ja ripaus suolaa.\n3. Paloittele valkosuklaa ja sekoita taikinan sekaan (voit jättää suklaan levyn mukaisiksi paloiksi tai puolittaa ne vielä pienemmiksi).\n4. Kaada taikina leivinpaperilla vuorattuun vuokaan.\n5. Paista uunissa 170 asteessa 15-25 minuuttia niin, että leivoksen pinta on rakoillut mutta taikina on sisältä vielä löysää.\nBrowniet saa tosiaan jäädä aika pehmeäksi ja melkeinpä raa’an oloisiksi sisältä. Mie taisin ottaa vuoan uunista 20 minuutin jälkeen kokeiltuani ensin cocktail-tikulla kypsyyttä (tikkuun saa jäädä taikinaa kiinni).\nEkat maistiaiset piti tietenkin ottaa heti, ja oi olipa tuo aika nannaa lämpimänäkin. Vielä parempaa brownie taisi kuitenkin olla seuraavana päivänä, kun leivos oli vähän jäähtynyt yön aikana jääkaapissa. Mun mielestä näiden kanssa ei periaatteessa tarvinnut mitään jäätelöä tai muuta lisuketta – sen verran makeita oli – mutta varsinkin vastaleivotun ja lämpimän brownien kylkeen kelpaisi kyllä pyöräyttää sulamaan yksi pallo vaniljajäätelöä.\nPakko varoittaa, että nämä on sitten oikeasti aika makeita! Ei välttämättä pysty syömään kuin yhden palan kerralla. Ja nyt varmasti aika monet true sokerihiiret mutisee itsekseen ”Challenge accepted…”\nReply\tiina 4 toukokuun, 2014 at 7:01 pm\nhihi nam kiitos! tekis mieli kyllä kokeilla näitä ;-*\nReply\tpiia 4 toukokuun, 2014 at 11:21 pm\nNamii!! Tälläsii kuvia ei sais katella herkkulakkoillessa ♥.♥ ihana idea pistää valkosuklaata taikinaan!\nPakko äkkiä vinkata; challenge accepted on oikea muoto! :)\nReply\tLaura 5 toukokuun, 2014 at 12:47 pm\nKiitos vinkistä!! Tein näitä äsken ja tuli kyllä ihan törkeen hyviä!\nReply\tSita Salminen 5 toukokuun, 2014 at 1:32 pm\nMitähän mie oon taas tuossa kirjoittaessa aatellu :D\nReply\tSita Salminen 5 toukokuun, 2014 at 1:33 pm\nReply\tSita Salminen 5 toukokuun, 2014 at 1:34 pm\nEhottomasti kokeilet :) hei ei vissiin enää kauaa Suomeen??\nReply\tKristiina 6 toukokuun, 2014 at 3:10 pm\nJEE taas takaisin sorvin äärellä! Mun lempparibloggaaja on kyllä jääny aivan unholaan :-( Korjaan asian kommentoimalla monta asiaa:\n1. Sun browniet näyttää aivan överitörkeen makeelta! Myös sillai cool makeilta ;-) Testiin. Ehdottomasti!\n2. Saanko heittää sulle virtuaaliylävitosen kun en pääse näkee sua Oulun Zeppeliiniin??\n3. Tuli vaa mieleen kestääks sun koulu viis-5-viisi vuotta?\n4. ’’Emmä sun peppua tsiikannu. Katoin vaa noita sun merkkejä’’ :-D HEE loistava\n5. VOAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAA ja taas uusia jänniä juttuja. Elän niin sun tapahtumien mukana, et itteeki jo jännittää.\n6. Hei kui siistii, mun teatterin salaattiannos näyttäs 92% varmuudella samalta kun. Tai no 95%. Nam nam nam!\n7. Jestas mikä kuuma misu kisu viilettäny Helsingissä. Kyllä on taas Helsinki muuttunu hetkellisesti astetta paremmaksi paikaksi haha ;-)\n8. Kuvasekamelsat on parhaita. Mitä enemmän kuvia sitä parempi! Tai et on tekstiki kyl parasta. Paha sanoa. Toivottavasti näistä kommenteista tajuaa jotain…\n9. Valkosuklaakinderi on aivan kingi! Onneks se on rantautunut Suomeen <3\n10. Ooot kiva!\nReply\tTii 6 toukokuun, 2014 at 7:14 pm\nTäällä yks sokerimonsteri kuittaa haasteen vastaan otetuksi :D\nReply\tkiti 7 toukokuun, 2014 at 4:07 pm\nHuippu resepti! Tein eilen ja mussutan ties kuinka monetta palaa. :) Kiitos kun jaoit tämän!\nReply\tSita Salminen 8 toukokuun, 2014 at 9:19 pm\nReply\tSita Salminen 11 toukokuun, 2014 at 10:06 pm\nReply\tSita Salminen 11 toukokuun, 2014 at 10:08 pm\nHahaa jee ole hyvä :)\nReply\tAnonyymi 17 marraskuun, 2014 at 11:18 am\nOi mikä ohje! Pakko melkeimpä testata :D Kerrohan et tuliko tästä siis pellillinen? monta palaa suunnilleen? Jos tämän tekis tuplana niin varmaan tulis aika kivasti useammalle kymmenelle henkilölle?\nReply\tSita 17 marraskuun, 2014 at 11:34 am\nEi tuu pellillistä! Mulla on ollut sellainen peltiä paljon pienempi suorakulmion muotoinen vuoka johon laitan :) Kannattaa ehdottomasti tehdä vähintään kaksi satsia!


Jyrki Koivikko luopuu Mikkeli Areena Oy:n hallituksesta - XAMK\nJyrki Koivikko luopuu Mikkeli Areena Oy:n hallituksesta\nJyrki Koivikko luopuu Mikkeli Areena Oy:n hallituksen puheenjohtajan tehtävästä. Uudeksi puheenjohtajaksi 1.1.2017 alkaen Saimaa Stadiumin pääomistaja, Kaakkois-Suomen ammattikorkeakoulu, on valinnut ammattikorkeakoulun kehitysjohtaja Kalevi Niemen ja uudeksi hallituksen jäseneksi hallinto- ja talousjohtajana toimivan Tero Tallisen.\nMamkin hallituksen puheenjohtajana Koivikko veti yhdessä eri tahojen kanssa monitoimihallin konseptin suunnittelusta vastannutta ohjausryhmää. Kun Mikkelin ammattikorkeakoulu, Mikkelin kaupunki ja Suomen Nuoriso-opisto tekivät hankkeesta myönteisen päätöksen, perustettiin Mikkeli Areena Oy, joka sekä rakennuttaa hallin että vastaa sen liiketoiminnasta.\nYhtiön toimitusjohtajaksi nimitettiin vuonna 2015 Timo Welsby. Hänen mukaansa koko hanke eli Saimaa Stadiumin rakentaminen on yhdistynyt pitkälti juuri Jyrki Koivikon persoonaan ja hänen poliittiseen taitoon ja tahtoon. Tässäkin mielessä hänen luopumisensa on merkittävä asia.\n-Totta kai mieli on haikea, koska monitoimihallin eteen on uhrannut niin paljon aikaa ja energiaa. Toisaalta juuri nyt on monessakin mielessä oikea aika luopua hallituksen puheenjohtajan vastuusta. sanoo Jyrki Koivikko.\nIsot investoinnit Kotkaan ja Savonlinnaan\nKoivikko aloittaa ensi vuoden alussa nelivuotiskautensa Kaakkois-Suomen Ammattikorkeakoulu Oy:n (Xamk) hallituksen puheenjohtajana. Xamk on liikevaihdoltaan maan toiseksi suurin ja opiskelijamäärältään viidenneksi suurin ammattikorkeakoulu toimien kahdessa maakunnassa ja neljällä kampuksella. Se on volyymiltaan maan johtava tutkimus- ja kehittämistoimintaa harjoittava ammattikorkeakoulu, jonka palveluksessa on yhteensä lähes 700 työntekijää.\n– Uusi tehtävä Xamk Oy:n puheenjohtajana vaatii niin paljon paneutumista ja vastuuta nimenomaan kokonaisuuden menestymistä, että on luontevaa luopua yhdellä paikkakunnalla toimivan tytäryhtiön hallituksesta, perustelee Koivikko.\nHän myös toteaa, että haluaa muun muassa viedä täysillä eteenpäin tulevina vuosina Kotkaan suunnitellun uuden kampuksen rakentamista. Kyse on mittavasta, arviolta 40 miljoonan euron investoinnista.\n– Alueellinen kehittäminen tulee entisestään korostumaan ammattikorkeakoulun työssä. Tästähän on kyse myös Savonlinnassa tehdyissä mittavissa investoinneissa Kuitulaboratorion tutkimusympäristöön, muistuttaa Koivikko.\nKoivikko myös painottaa, että nyt kun Saimaa Stadiumin rakentaminen on käynnissä, hallituksen tehtävässä korostuu se, että lupaukset investoinnin myönteisestä vaikutuksesta koulutuksen uudistumiseen ja vetovoimaan sekä hyvinvointialan tutkimus- ja kehittämistoimintaan lunastetaan.\n– On luontevaa, että vastuuta näistä asioista siirretään enemmän ammattikorkeakoulun omille asiantuntijoille. Toki myös uudessa tehtävässäni tulen aktiivisesti seuraamaan Saimaa Stadiumin edistymistä ja menestystä, toteaa Koivikko.\nJyrki Koivikko, puh. 040 670 5509\nKalevi Niemi, hallituksen puheenjohtaja (1.1.2017 alk.), puh. 040 569 8901\nTimo Welsby, toimitusjohtaja, puh. 0400 677 817


Vierailijablogissa Visma PPG: Vuokranantaja - Onko vuokralainen jättänyt vuokrat maksamatta – toimi nopeasti | Yrittajat.fi\nVuokranantajan on syytä toimia nopeasti ja reagoida heti ensimmäisen rästikuukauden eräännyttyä. Useiden kuukausien vuokrien ei kannata antaa erääntyä ennen toimenpiteiden harkitsemista. Purkamisen arvioinnin lähtökohtana on laiminlyötyjen vuokraerien lukumäärä ja se, ettei laiminlyöntejä voida pitää vähäisenä. Lähtökohtaisesti oikeuskäytännössä on katsottu purkuperusteen täyttyvän, kun vuokra on maksamatta kahdelta - kolmelta kuukaudelta. Myös sillä on vaikutusta, onko vuokralaisella ollut vuokrarästejä pidemmältä ajalta vuokrasuhteen kestäessä. Tällöin saattaa riittää myös vähäisempi määrä avoimia vuokria. Arviointi tehdäänkin aina tapauskohtaisesti, jokaisen vuokrasuhteen osalta erikseen.


Ulkomaat Julkaistu 21.01.2009 18:41 (Päivitetty 23.01.2009 07:43)\nGenevessä toimiva YK:n ihmisoikeusneuvosto on päättänyt selvittää, ovatko Israelin joukot syyllistyneet sotarikoksiin Gazassa. Neuvosto piti erityisistunnon alueen tilanteesta tammikuun alkupuolella.\nEnnen päätöksen tekemistä on kuitenkin saatava kaikki tiedot selvitysryhmän tehtävästä, kertoi CMI:n (Crises Management Initiative) johtaja Kalle Liesinen. Hänen mukaansa toimiston jo tekemiä sitoumuksia on myös tarkasteltava.\nAhtisaarella on pitkä kokemus kriisien selvittelystä. Hän johti ryhmää, joka tutki YK:n Bagdadin-päämajaan vuonna 2003 tehtyä autopommi-iskua. Hän kuului myös ns. kolmen viisaan miehen ryhmään, joka selvitti Itävallan poliittista tilannetta 2000-luvun alussa. Ryhmä pohti, oliko maa syyllistynyt epädemokraattiseen toimintaan, kun äärioikeistolainen Vapauspuolue oli päässyt hallitukseen.\nNäiden lisäksi Ahtisaari on toiminut kriisin selvittäjänä Afrikan sarvessa.\nUutistoimisto AFP kertoi eilisiltana, että Ahtisaari on yksi henkilöistä, joka voisi johtaa Gazan selvitystyötä. Muina mahdollisina selvittäjinä mainittiin Irlannin entinen presidentti Mary Robinson, joka on toiminut YK:n ihmisoikeusvaltuutettuna. Esillä on ollut myös YK:n pakolaisjärjestön UNRWA:n entinen johtaja Peter Hansen.\nSaksan äärioikeistolaisilta takavarikoitiin aseita Wall Street Journalin toimitukseen tulvi jauhekirjeitä


Vauhtijuoksu 2019 | OTiT\nSelaat historiaa. Palaa tuoreimmalle Vauhtijuoksu -sivulle.\nVauhtijuoksu 2019 on ohi ja pelit on pelattu. Aplodit kaikille pelaajille! Heidän suorituksiaan voit käydä vilkuilemassa Oulun TietoTeekkarit ry:n YouTube kanavalta.! Tapahtuman keräystavoitteet rikottiin yksi toisensa jälkeen ja lopulta kerättiin lähes 6000 euroa OYS:n lastenklinikalle lasten viihtyvyyteen. Suuri kiitos kaikille tapahtumaan ja keräykseen osallistuneille! Tapahtuma oli menestys, joten eiköhän seuraavat juoksut järjestetä viimeistään ensivuonna!\nSeuraa Oulun Tetoteekkareiden twitch kanavaa nin pysyt kärryillä tulevista tapahtumista!\nNyt mennään, ja nopeasti!\nOTiT järjestää Wapun rientojen jälkeen Vauhtijuoksutapahtuman. Päivien ajan kiltalaiset suorittavat ja ylittävät itsensä pelaamalla videopelejä mahdollisimman nopeasti niin kuin speedrun-tapahtumiin kuuluu. Jotta nämä suoritukset eivät jäisi pelkäksi Tietoteekkareiden piirileikiksi, striimataan koko tapahtuma Twitchiin. Pelattavana on niin klassikkopelejä kuin tuoreimpia hittejäkin. Hauskanpidon lisäksi tapahtuman tarkoituksena on kerätä rahaa Kummit ry:n mahdollistaman keräyslippaan kautta OYS:n lastenklinikalle.\nKeräys on nyt auki ja voit lukea siitä lisää täältä.\nStriimi on nyt päättynyt mutta voit katsoa VODit Oulun TietoTeekkarit ry:n YouTube kanavalta.\nTapahtuman aikataulu oli seuraava:\nBubble Bobble - Any% 2P\njsloth & Mega_Tron\nLEGO STAR WARS: The Video Game - Any%\nCeleste - Any%\nPikmin - All parts\nSpyro 3 (2000) - 117% glitchless\nMario Kart: Double Dash!! - All cup ja mirror\nBarbie -prinsessa ja kerjäläistyttö - Any%\nCrash Bandicoot (1996) - Any% glitchless\nMonkey Island 2: LeChuck's Revenge - Any% hard\nDark souls - any%\nFinal Fantasy IX - Any% RTA\nRed Alert 2 - Allied Campaign\nrmkebab & Tumbe\nDay of the Tentacle - Any %, With cutscenes\nJazz Jackrabbit 2 - Spaz Episode 1-4\nHalo: Combat Evolved Anniversary - Normal / No wall clipping\nT3mu & Spike_B\nWarcraft II: Tides of Darkness - Human Campaign\nDiablo 2: Lord of Destruction - Any% normal sorc\nKingdom Hearts III - Any% (Beginner)\nManu & Matti: Suuri aarteen metsästys - Any%\nCrash Team Racing - Any % Warpless\nGarfield - Big Fat Hairy Deal (1987) - Any%\nHalf-Life - Any % scriptless\nThe Legend of Zelda: A Link to the Past - Randomizer\nMega_Tron vs. Kal3vi\nHaastamme katsojat ja osallistujat tekemään yhteiskunnallista hyvää osallistumalla keräykseen OYS:n lastenklinikan hyväksi. Kummit ry:n mahdollistaman keräyksen kautta voit tehdä lahjoituksen hyvään tarkoitukseen. Saatat myös saada terveisesi luetuksi suorassa lähetyksessä pelien ohella!\nKeräys on auki ja voit tehdä lahjoituksen Vauhtijuoksun keräyssivulla.\nTämänhetkinen keräystavoite on 5000 euroa. Näet tarkemmat lahjoitustiedot kummien lahjoitussivulta.\nSmiL Productions Oy\nOulun Arkkitehtikillan hallitus\njaker & rva_alik\nProsessikillan hallitus ja toimarit 2019\nJoku hauska setä\n3. euron mies\nHumphrey J. Bollocks\nOTA sNAPsi ry\nGiovanni di Brissago\nSIK hallitus & toimarit 2019\nTumbe & rmkebab\nOTY hyvän mielen hallitus 2019\nOTY hallitus 2018\nVili & Merja\nVille "Velli-" S.\nOptiem aktiivit 2019\nKoneen hallituslaiset 2019\nOTiT hallitus 2019